Erabili itzazu RSS-ak! – IzaroBlog\nBy Izaro on 27 de enero de 2020 • ( 2 comentarios )\nIngelesezko siglak: “Rich Site Summary” edo “Really Simple Syndication” lirateke eta Wikipediaren arabera, “RSS XMLren familiako fitxategi formatu bat da, sarritan eguneratzen diren albisteen webgune eta blogentzako bereziki prestatua dagoena. Honi esker informazioa elkarbanatu eta beste webgune batzuetan erabiltzea posible da“. Praktikan, web helbide batzuk dira, “http:// orriaren helbidea / feed” itxura izan ohi dutenak, eta ikusten duzuenez, feeds ere deitzen zaie. Adibidez, nire bloga https://izaroblog.com/feed/ da, eta nabigatzailean jartzen baduzue, blogeko sarrera guztiak agertuko zaizkizue. RSS horiek are definituago egon daitezke; komunikabide handietan RSS berezi bat aurki dezakezue kiroletarako, beste bat politikarako, beste bat iruzkinetarako eta abar.\nOndo da, badakigu zer den feed edo RSS, baina ez dirudi gauza handirik, ezta?\nHemen sartzen dira RSS jario irakurleak. Oso sinpleak edo konplexuagoak izan daitezkeen programa txikiak dira, eta RSS asko gehitzeko eta sailkatzeko balio dutenak.\nDemagun lurralde jakin bateko egunkarietako albisteak ezagutu nahi ditugula ikerketa baterako. Bada, egunkari bakoitzaren web orrira joango gara, eskualdeko egunkarietako RSSak bilatuko ditugu, gure irakurleari erantsiko dizkiogu, eta argitaratu bezain laster nahi ditugun egunkari guztien albisteak ikusi ahal izango ditugu, egunkarietako webguneetan egunero sartu eta bilatzen ibili gabe.\nGure podcast gogokoenaren azken saioa atera bezain pronto entzun nahi dugula? Bada, gauza bera, gehitu egingo dugu, eta sinkronizatze hutsarekin, RSS irakurgailuak zerbait berririk dagoen esango digu.\nBale, ideia ona iruditzen zait… baina non daude ditxosozko RSS horiek?\nLehenespenez, CMS guztietan aurki daitezke, edo edozein motatako web-kudeatzaileetan; hau da, Interneteko orri guztiek izaten dute. Estilo honetako ikonoa da:\nBertan klik eginez, helbidea agertzen da eta gure irakurleari gehitu besterik ez da egin behar. Ikonoa ikusten ez baduzue (gero ikusiko dugu zergatik…), ez da zaila haiek aurkitzea. Hona hemen #Fedibertsoko kideek partekatutako trikimailu batzuk:\nErabili http://fivefilters.org/ gisako tresnak horiek sortzeko\nhttp : // helbidea / feed idatzi besterik ez du egiten!\nAwesome RSS osagarria ere oso erabilgarria da, nabigatzailean instala daiteke.\nBeti bila daiteke eskuz. Orriaren iturburu-kodeari begiratu eta “rss”, “xml” edo “atom” hitzak bilatu.\nZer abantaila ditu RSS erabiltzeak?\nKlik batean, behar duzun informazio guztia duzu, blogetik blogera, edo egunkaritik egunkarira salto egiten ibili beharrean. Sinkronizatu, eta berri guztiak eskura dituzu!\nAlbisteak hainbat gailutatik irakur daitezke, telefono mugikorretarako aplikazioak ere badaude. Artikulu zientifikoak bilatzen bazaude hitz gakoen arabera bilatu eta artikuluak jasotzeko aukera ematen dute editorial handiek.\nAdibidez, Argiak bere RSS jarioak hemen ditu: https://www.argia.eus/rss , horrela “Internet” kategoriaren barruan dituen artikuluak irakurri nahi badituzu hauxe litzateke helbidea: https://www.argia.eus/internet/rss\nOndizek ere komentatu digu profilak jarraitzeko eta #Fedibertsoa erabiltzen duten pertsonen jakinarazpenak jasotzeko ere balio du. Adibidez, Ondiz-en profila mastodon bidez jarrai dezakezue https://metalhead.club/@ondiz.rss feed-aren bidez eta nire Friendicaren profila hemen: https://libranet.de//feed/izaro/posts.\nGNU/Social eta Hubzillarekin ere funtzionatzen du, adibidez!\nSistema unibertsala da, nahi duzun irakurlea aukera dezakezu, baina edonork erabil ditzake RSSak informatuta egoteko. Gainera, feedak erraz esportatzen eta inportatzen dira, .opml fitxategi bat sortzen da, ezer gutxi pisatzen duena, eta nahi duzun lekura eraman ditzakezu!\nZer RSS irakurgailu erabiltzen duzu?\nAukera asko daude, kontsolan oso sinpleak direnak, konplexuagoak eta konfiguragarriak direnak. Artikulu honetan, “the best of” bat aurki dezakezu Linuxentzat; baina batzuk probatzea eta gustukoen duzun horrekin geratzea gomendatzen dizut.\nNik orain Quite RSS eta Liferea erabiltzen ditut ordenagailuan eta NextcloudNews aukeratu dut sakelakoan, sarean sinkronizatzeko aukera ematen duena eta edozein gailutan erabilgarri dagoena. Thunderbird erabiltzen egon naiz denbora askoan. Fedibertsoko pertsonen artean, Akgregator, CommaFeed edo TinyTinyRSS erabiltzen dute.\nOsoitzek Androiderako euskaraz dauden irakurle libre batzuk ere gomendatzen dizkigu (eskerrik asko!):Flym (F-Droid, GPlay), Handy News Reader (F-Droid, GPlay) eta spaRSS (F-Droid, GPlay)\nPribatutasuna maite baduzu, Courier duzu, GuardianProject-ek garatutako RSS irakurgailua. (Eskerrik asko info/home/libertad informazioagatik!)\nVictorhck handiak egindako tutoriala ikus dezakezue PI batean instalatutako TinyTinyRSS erabiltzeko: https://victorhckinthefreeworld.com/2017/05/09/con-tiny-tiny-rss-crea-tu-propio-servicio de-lector-de-rss/\nAral Balkan-en artikulua RSSri buruz: Reclaiming RSS: https://ar.al/2018/06/29/reclaiming-rss/\nFediberstoko komunitate osoari, behar duten bakoitzean bere laguntza eskaintzeagatik!,\nAzaleko argazkia; Plantabajarena da eta erabili nahi duen edonorentzako librea da.\nArtikulu hau gazteleraz idatzi lehen aldiz “Aprende a usar RSS” izenpean, Confederac.io-ko lagunentzat eta blogerako euskaratu dut!\nCategorías:Internet Personal Software Libre\nTagged as: Android Aral Balkan Awesome RSS Confederac.io Fedibertsoa Flym Google Handy News Reader Liferea News NextCloud NextcloudNews QuiteRSS RSS spaRSS Thunderbird TinyTinyRSS Victorhck\n28 de enero de 2020 a las 23:42\nNik ordenagailuak web bidezko Feedly erabiltzen dut eta Android telefonoan Flym.\n29 de enero de 2020 a las 14:17\nEskerrik asko zure ekarpenagatik! Flym Osoitzek ere komentatu dit eta jarri dut, feedly nik ere erabiltzen nuen, baina ez dago F-Droid-en, ezta?


Presoak urruntzeaz eta hurbiltzeaz. Deia, Noticias de Bizkaia\nPresoak urruntzeaz eta hurbiltzeaz\nErramun Osa - Martes, 3 de Julio de 2018 - Actualizado a las 06:00h.\nKomunikazio estrategien liburuxketan hainbatetan aipatzen den, eta politikan sarritan baliatzen den, jukutria da: ez dago gezur handiagorik hala dela frogatzea ezinezko egiten duena baino, gezurrak bide luzea egin dezakeelako eta imajinario kolektiboan gaitzesgarria den zerbait dagoela iradokitzeko aukerak etengabe eskaintzan dituelako. Horixe izan da estrategia Sanchezen aldeko zentsura mozioak aurrera egin eta berehalakoan. Izan ere, PPk hainbatetan aipatu du, zen-tsura mozioaren aldeko botoa ematearen truke, EAJren eta PSOEren artean ezkutuko akordio bat dagoela... eta ezkutuan eginiko tratua denez gero, ez dago horren zantzurik, ez eta gezur horren ezezkotasuna frogatzerik ere.\nPPk ez du onartu nahi bere arduradun esanguratsuek ustelkeriarekin izan duten harremana, bai eta PPren legez kanpoko finantzaketa izan direla alderdiaren gainbeheraren eta gobernutik kentzearen arrazoi nagusiak. Ondorioz, batzuek hitza jan dutela eta PSOEk edozelan gobernura iritsi nahi izan duela izan dira eraiki nahian ari diren errelatoaren ardatz nagusiak. Agerian dagoena ukatuz, ikuskizun dago PP eraberritzeko heldulekurik ote dagoen.\nEsan bezala, itun sekretuek kanporatu omen dute PP Gobernutik... eta itun horren osagaietako bat presoak hurbiltzeari buruzkoa da. Badira urteak ETAk indarkeria baliatzeari uko egin ziola eta, hilabeteak, alde bakarreko erabaki baten bidez, desegin dela, baina PPrentzat gauzak ez dira ia aldatu, are gutxiago presoen gaian. Haren iritziz, presoak hurreratzea amore ematea eta laidoa da, bai eta biktimei iseka egitea eta beheratzea ere.\nKontua da inork ez duela iradoki libre utzi behar direnik eta kartzela guztietako leihoetan daudela barroteak, Arabako Zaballan zein Guadalajaran egonik ere... baina igual dio! Hurbiltzea kaleratzearen gaiarekin nahasi nahi da, inolako pausorik emateko modurik egon ez dadin.\nEgun indarrean dagoen araubideak ematen du nahikoa helduleku presoak hurreratzeko, bergizarteratzea sustatzeko eta bizikidetzarako oinarri berriak ezartzeko. Horixe da bidea, alferrikako sufrimendurik eragiten ibili gabe. Eginiko minaren aitortzak, eragindako sufrimendua bidegabea izan zela onartzeak lagundu dezake presoak gerturatzeko eginkizun dagoen bide horretan... baina, hori desiragarri izanik ere ez da funtsezkoa. Gauzak aldatu dira, zorionez aldatu ere! Eta komeni da, lehen zein orain bidegabea den, alferreko sufrimenduen sorrarazlea den presoen urruntzearekin amaitzea.


Balendiñe Albizu idazlea zendu da\n2002ko irailaren 24a\nLarunbatean hil zen Balendiñe Albizu idazle zumaiarra, 88 urte zituela. Euskal Herria eta Venezuela artean bizi izan den poeta honek, bi liburu utzi ditu: Zarauzko Itxaropena argitaletxean kaleraturiko "Nere olerki txorta" eta "Olerkiak", Aita Santi Onaindiaren eskutik. Maitasuna eta sentimenduak dira bi liburu hauen gai nagusiak. Bestalde, antzerkiaren munduan ere murgildu zen Balendiñe Albizu. Izan ere, Zumaian, Batzokian politikaz aritzeko elkartzean, antzerkigintzan ere aritzen baitzen Joxe Etxaberekin.


Iradokizunak - Asti Leku ikastola\nHome » Iradokizunak\nZure iradokizuna edo kexa helarazi nahi badiguzu formularioa bete\nOn-line bidali edo inprimatu eta LHko idazkaritzan dagoen buzoian sartu.\nJasotako iradokizunen erantzunak aste bat igarotakoan helaraziko zaizkizue.\nKasua bada nori zuzenduta dagoen adierazi\nErantzuna jasotzeko eremu hau betetzea ezinbestekoa da.\nErantzuna bidaltzeko e-posta helbide osoa.\nIradokizuna, kexa edo erreklamazioa (*)\nErrandako datu pertsonalak ASTI LEKU IKASTOLA-k tratatuko ditu, tratamenduaren arduradun bezala, kontaktu agendaren edota jasotako kexa edo iradokizunen kudeaketa aurrera eramateko.\nZure datu pertsonalei dagokienez, nahi izanez gero eskubidea duzu astileku@ikastola.eus helbidera zuzenduz zure datu pertsonalak tratatzen ari garen ala ez konfirmatzeko, baita zehatzak ez diren datuak zuzentzea eskatzeko ere. Horretaz gain, datu horiek ezabatzeko eska dezakezu, besteak beste, datu horiek jasoak izan ziren helburua betetzeko jada beharrezkoak ez diren kasuetan.\nHoni buruzko informazio gehigarria web orrialdeko Pribatutasun politikan azaltzen da.\nPribatutasun politika irakurri eta onartzen dut. (*)


Inspiring Stories ARTECHE\n“Gure produktuak nazioartean merkaturatzeko, TECNALIA funtsezko bazkide teknologikoa da ARTECHErentzat”.\nArteche Taldeko Ikerketa eta Garapeneko zuzendariaArteche Taldeko Ikerketa eta Garapeneko zuzendaria\nARTECHE euskal konpainiak 70 urte baino gehiagoko esperientzia du sektore elektrikoan, eta 150 herrialdetan baino gehiagotan ditu instalatuak ekipoak eta soluzioak. Konpainiak hiru ezaugarri nagusi ditu: bezeroekiko hurbiltasuna, eskaintzen dituen soluzioen malgutasuna, eta teknologia eta zerbitzu egokia eskaintzea beti bezeroen erronkei erantzuteko.\n“Adituak gara gure sektorean, eta, soluzio eta zerbitzu berriak merkaturatuz, beti abangoardian egoten saiatzen gara. Adibidez, gure kontratazioaren % 80 baino gehiago azken hiru urteetan eguneratu ditugun ekipoetatik datoz”, dio Arteche Taldeko Ikerketa eta Garapeneko zuzendari Roberto Ortiz de Zaratek, eta hori da, haren ustez, konpainiaren arrakastaren gakoetako bat.\nETORKIZUNEKO ERRONKEI ERANTZUTEKO, ADITUEKIN ELKARLANEAN, HALA NOLA TECNALIAREKIN\nOrtiz de Zaratek ikerketa, garapen eta berrikuntzarekiko konpromisoa berretsi du; izan ere, “eraldaketa-prozesu bete-betean dago sektore elektrikoa, eta, horretaz jabeturik, 160.000 ordu baino gehiago inbertitzen ditugu berrikuntza-proiektuetan. Talde handi bat dugu I+Gan lanean, baina, hala ere, ez diegu bakarrik aurre egiten erronkei, beste aditu batzuekin elkarlanean baizik; adibidez, TECNALIArekin”.\nBadira 40 urte baino gehiago TECNALIArekin lanean hasi zirela; hasieran, haien laborategietan baliozkotu ezin ziren diseinuak baliozkotzen zituen. “Gaur egun ere jarraitzen dugu elkarrekin lan egiten, bai ekipo berriak baliozkotzen, bai garatzen. Gure produktuak nazioartean merkaturatzeko, TECNALIA funtsezko bazkide teknologikoa da ARTECHErentzat.\nARTECHEREN ETA TECNALIAREN ARTEKO LANKIDETZA\nOrtiz de Zarateren hitzetan, “TECNALIAren ezagutzak eta esperientziak sare adimendunetarako produktu berriak garatzen laguntzen digu, zeinak ezinbestekoak baitira sektorearen erronkei erantzuten dien sistema energetiko baterako: karbono-emisiorik gabeko sistema deszentralizatu eta digitalizatu bat lortzea da helburua”.\nIkerketa eta Garapeneko zuzendariak asko balioesten du nazioartean onartua dagoen laborategi independente bat izatea inguru hurbilean beren produktuaren ahalmenak ziurtatzeko.\nGaur egun, ARTECHE eta TECNALIA bazkide dira BELA Basque Electrical Laboratories Alliancen.\n“Moving Together dugu lema, eta hori gauzatzeko eta bezeroekin dugun hurbiltasun-konpromisoa betetzeko, gure bazkideek ere balio horiek izatea behar dugu, eta TECNALIA horren adibide dugu".


Googlek berriro harritzen gaitu eta oraingo honetan zientziarekin zerikusirik duen proiektu batekin. Proiektua Google Global Science Fair deitzen da eta bere atzean , Googlez gain , CERN, The LEGO Group, National Geographic eta Scientific American daude. Ekimenean mundu osoko 13-18 urte tarteko ikasleek parte har dezakete ( ikasle bakar batek edo talde bat, hiru ikaslerekin azkoz jota ) beren irakaslearekin zuzenduta eta ikerketa zientifikoa aurkeztean datza. GMail kontua eskuratu eta gero, proiektuaren web-gunean harpidetza egiten da hara "igotzeko". Proiektua Google Sites batean burutzen da ingelesaz .\nHiru sari nagusiak daude. Lehenengoa, Galapagos irletara joateko bidaia da National Geographic-ren "Endeavour" itsatsontzian, gehi eskolako beka bat, gehi entrepresa antolatzaileen bisitaldia gehi LEGOren opari pertsonalizatua...demasa, ez da?\nProiektu baten adibidea\ngoogle lehiaketa zientzia


Bertso-kateari amaiera emateko garaia heldu da - Eskualdea - Aiurri.eus\nBertso-kateari amaiera emateko garaia heldu da\nAiurri 2020-04-12 21:00\nMila bertsotik gora bilduta, aurrikuspen guztiak gainditu dira. Eskualdeko, Euskal Herriko eta nazioarteko partaidetza batu da ekimenera eta erredakzio taldetik partaide guztiei eskertza adierazi nahi diegu. Datozen egunetan amaituko da #BertsoVid19 ekimena, Mailu Arruti aktoreak bideotxoan ondo azaltzen duenez.\nKonfinamenduaren hasierarekin batera, Aiurrik #BertsoVid19 ekimena abiarazi zuen. Aktualitate gordina lantzeaz gain, etxeko egonaldia arinagoa egiteko eduki osagarriak txertatzea egoki ikusi zen. Lehenetako jarduera bertso-katearena izan zen, eta arrakasta sekulakoa izan da. Mila bertsotik gora Twitter bidez zabaldu dira, eta ondoren tartea eskaini zaio Aiurri.eus webgunean. Eskualdeko ekimena Euskal Herri osokoa bilakatu da, eta nazioartetik iritsitako bertsoak ere ez dira gutxi izan.\nHasiera izan zuen bezalaxe, ekimenari amaiera eman behar zaio. Eta zeregin horretan laguntza paregabea eskaini digute aktore lanetan jarri ditugun Mailu Arruti andoaindarrak, Jon Unanue urnietarrak eta Urtzi Ugalde billabonatarrak.\n1000 bertsozaletik gora Aiurrik abiarazitako ekimenean\nAiurri 2020 api 09 Eskualdea\nBertsoVid19 ekimena hasi zenetik 1000 bideotik gora jaso ditu Aiurrik. Azken aldian, Euskal Herriko zenbait txokotatik iristen ari zaizkigu bertsoa...


ALBOAN::Heziketa baliabideak::Mugikorren erabilera\n, Villava / Atarrabia (2015)\nPedro Atarrabia BHI\n4. DBH (Dibertsifikazioa)\nDatuen tratamendua egin ondoren zenbait ondorio atera zituzten. Horiekin lotuta, nomofobia kontzeptua landu zuten eta mugikorrak egiteko erabiltzen diren mineralen ustiaketaren inguruan dagoen arazoa.\nALBOANen kanpainia, Gatazkarik Gabeko Teknologia, bideoa erabili zuten eta mugikorren bilketa kanpainaren berri izan genuen. Ikasleek zentroan mugikorren bilketarako kanpaina aurrera eramatea erabaki zuten.\nEgindako jarduerak, honako hauek dira:\nMezu labur eta erakargarriekin kartelak sortzea eta pasiloetan jartzea.\nEgunetara, wasap-a bidali zuten ikasleen artean. Bertan ALBOAN-eko bideoa eta mugikorren bilketarako deialdia zabaldu zuten.\nAldi berean, ALBOAN-etik bidalitako kartelak jarri zituzten.\nTutoreei eta zientzietako irakasleei proiektua aurkeztu zieten, beraien klaseetan informazioa gehiago eman zezaten.\nMugikorrak biltzeko egunaren aurretik beste wasap-a bidali zieten ikasleei gogorazteko.\nErrekreo batetan mugikorrak biltzeko puntu bat jarri zen eta beste egun batzuk gehiago bilketa puntua egon zen atezaintzan.\nIngurugiroa: birziklatzea, kutsadura\n
FOTO
\n
FOTO
\n
FOTO


Microstation - Geofumadas erabiltzaileentzako AutoCAD ikastaroa\nIraila, 2011 AutoCAD-Autodesk, Irakaskuntza CAD / GIS, Google Earth / Maps, Microstation-Bentley\nAste hau oso ona izan da egunean, Microstation erabiltzaileentzako AutoCAD ikastaroa irakatsi dut, jarraitutasun gisa topografia ikastaroa duela egun batzuk eman genituen CivilCAD erabiliz, eredu digitalak eta sestra-lerroak sortzeko.\nArrazoi nagusia, zergatik egin dugun izan delako nahiz ditugu beti erabiltzen Bentley software, ezin dugu blokea beren lan-aukerak ez out nola diseinua software gehiago popular gure ingurunean erabili ez jakitea daitezkeen itxita horizonte. Ikasle gehienek duten erabiltzaileek soilik erabili Microstation, guztiak ArcView 3x, beste ArcGIS eta Lurralde Plangintza, CivilCAD menperatzea bat esperientzia handia duen menperatzea rekin bat ez arren AutoCAD, eta gutxi batzuk duten ikusi ziren kolektore GIS eta Peace Corps boluntario duten gaiei English itzultzeko izan. 18 guztiak, soilik hiru neskak eta adin ... 23 50 urteetako streaking da.\nIkastaroaren helburua hausnarketa izan da:\n"Nola egin AutoCADekin zer egiten dugun Microstation-ekin".\nHorregatik, Ribbon konplikazioak saihestu ditugu eta begirada klasikoa 32 komandoetan soilik zentratu da, lehenago erabili dudan metodoa nahiz eta ordu gehiago eta 8 komando batzuk alda baitzituzten hainbat plan konstruktiboak:\nEraikuntza barraren 11 (Marraztu): Lerroa, eraikuntza lerroa, polilarra, zirkulua, laukizuzena, blokeoa, dei blokea, puntua, jaurtiketa eta testu bat baino gehiago\nEditatu barrako 10 (Modify): kopiatu, paralelo, biratu, eskalatu, moztu, luzatu, puntu batean apurtu, bi puntutan hautsi, zero erradioko zirkuituan eta taldeka\n5 teklatuan erabili duguna: zerrenda, dist, luzatu, area, zatitzea\n7 gehigarrien utilitateak: Inprimaketa, tamaina, deien erreferentzia DGN, dei erreferentzia rasterra, geruzen kudeatzailea, propietate panela eta atxikitzeko kontrolak.\nHorrez gain, tresna osagarrietarako beste tresna batzuk ikusi ditugu AutoCAD itxuraz "pobrea" marrazki taula bat besterik ez dela ulertzeko.\nGoogle Earth gaia geodésikoa berritzeko artean UTM koordenatuak eta geografikoa.\nCivilCAD 2010 katastroaren eta ingeniaritzaren arloan egin diren errutinak azaltzeko\nPlexEarth erakusteko AutoCAD eta Google Earth arteko elkarrekintza\nEta Geofumadas txantiloien pare bat, trikimailu posibleak irakasteko Concatenate funtzioa.\nAutoCADri buruz ez zuten gustuko\nMicrostation erabiltzera etorri diren erabiltzaileak begien bistakoa zen hasieran logika deseroso sentitu zutela, ikastaroaren oinarriak ez baitzuten erabili. lisp errutinak Interneten ibiltzea. AutoCAD 2012-en ikastaro bat izan bazen ere, ez ziren nahikoak izan behar.\nTeklatuko eta Esc tekla arteko alde batetik bestera\nBeheko aldean komandoa eskatzen duen eta zergatik esaten ari den edo sartu behar den, idatzi komando bakoitzarentzat, goitibeherako leihoen ordez. Sarrera dinamikoak ezer nahastu zituen.\nHori noizean behin zirkulazio gurpila zintzilikatu zoom / pan arteko elkarreraginean\nEzin duzu arrastatu geruzen gainean edo bertatik bertara panelean arrasta dezakezu, bai fitxategi bera bai erreferentzia aldi berean\nEzin izan dituzula hutsuneak baino informazio desberdina duten geruzak ikusi\nRaster maneiatzaileek formatu oso gutxi onartzen dituzte eta bidaltzen ari zaren kutxak txerta ditzakete, bektoreak ezkutatu ez ditzaten\nTrazatuaren kurtso eta distantzia mugatzeko tresna ez dagoela, zeiharkako marjina komando bat erabili beharrik izan gabe\nEzarpenaren komandoa ez da existitzen operazio anitzetara eremu jakin batera esportaziora edo ziztadak ebaki bezala.\nUtzi testua komandoa ez luzatzeko eta laburtu dastatzeko\nEzin dituzu txt zerrendako puntu bat inportatu\nEz zegoen etiketa gehikorra lursailak zerrendatzeko\nKomandoak interfaze arruntak (adibidez, zoom edo minimizatzeko) oinarrizko interfazekin eten edo Desegin zoomak bezalako ekintzak direla esan nahi du\nKomandoak tresna-barra edo zinta-fitxetan sakabanatuta daude\nNola forma @dist <N ' "E aurkituko dituzu idazteko, nahiz egeomates kateatu erabilitako plantilla ez ebatzi hizkuntzetan ezberdinekin teklatuetan ikurrak horiek bila ondoeza.\nKomandoak eskuz sartu behar dira, esaterako, zerrenda, dist, luzatu, area, regen. Arazo nagusia izan zen nire AutoCAD ingelesez zegoena, beraiek gaztelaniaz eta, beraz, lasterbideak ez ziren beti lanik egin, behin baino gehiagotan azpimarratu ez zen inongo ingelesez onartzen. Era berean, ezohiko izenak komandoak deitzeko (desplazamenduen desplazamendua, aurkezpenaren diseinua ...)\nEz zuela barrutik likidoaren eremua kalkulatu eta mugara jo behar izan zuen\nPuntua, lodiera eta lerro motak ez direla dinamikoak, eta beharrezkoa da birbideratze komandoa erabiltzea\nKonparaziozko lentitudea, nahiz eta oso ondo eramandako koaderno eramangarrietan Dell Inspiron Mini, memoria 1 GB-ren gainean, atxikimendua zintzilikatu zen edo une oro birsortzeko beharrezkoa zela esan zuen panela planteatu zuen. Argi dago mini horiek ez dutela AutoCAD-ri, baina guys izan ziren eta ez zuten arazorik Microstation erabiliz\nZer gehiago nahi duzu AutoCAD-i buruz?\nIkastaroak aurrera egin ahala, gustu onak aurkitu zituzten:\nKoordenatuen zerrenda bateratuak Excel-en itsatsi ahal izateko txt fitxategi bat erabili beharrik gabe\nEzaugarri partikularrak eta V8i-ren panelak baino funtzionaltasun askoz hobeak dituzten propietateen panelak, horien artean, tamainako estiloko zaporea sortzea.\nMicrostation-en ez den puntu batean hautsi komandoak eta korrontearen segmentazio topologikoa asko konponduko luke\nEraikuntza lerroa (xline), Microstation-en ez da existitzen eta mahai gainean trazu asko konpontzen ditu 4H arkatzarekin\nInprimaketa diseinuak, Microstation-en modeloen kudeaketa baino errazagoa zirudien.\nInprimatzeko diseinuen diseinua sortzeko morroia, V8 konpostagailuaren konplexua gainditzen duena, metroko eskalaren aukerak galdu arren, AutoCAD-ek lehenetsitako milimetro eta hazbetek bakarrik dakar.\nFit-en eta Spline funtzio interesgarriak aurkitu dituzte polyline-n, sestra-lerroak marrazteko\nDiseinu Zentroan eskuragarri dauden blokeen paketea eta fitxategien blokeoak sinplean blokeatzea eta ez derrigorrez liburutegi batean.\nHori aldatu du ikuspegia\nBigarren egunetik aurrera, CivilCAD tresnak ikusi genituen, ikasle batek tresna horren komandoa onargarria baita. Hau ikustean eta PlexEarthek CAD plataformen eredua irudikatu zuen.eztabaidagarri- Arrakasta gutxieneko taularen sinplifikazioan oinarritzen da, beste irtenbide eta enpresek beren APIan negozioak egiteko aukera izan dezaten. CivilCADri buruz ikusi genituen gauzen artean, gai hau ulertu genuen:\nParkeen etiketatzea areagotu egiten da\nLurreko mugen etiketatzea. Maila mugak konfiguratzeko ia ordu bat igaro genituen, eta CivilCAD-rekin sinplifikatu zena ikustea ona zen.\nEremuaren kalkulua faktore bat sartu eta propietatearen barruan testua poligonoa izan gabe\nParkeen banaketa ehunekoak, eremu zehatzak eta asko\nHainbat txantiloitan eraikitako kutxa automatikoa\nUTM eta koordenatu geografikoen sareta sorgailua\nLerroko ikastaroaren inbertsioa\nEsperientzia interesgarria izan da, non ekarpen kolektiboak eman zizkienak baino baliagarriagoak izan ziren. Horietako batzuk oso adimentsuak dira maparen maisu ona delako eta, gainera, beste teknikariei trebakuntza errepikatzeko erantzukizuna dutela badakiteelako ... eta beste batzuek, testuinguru honetan "iguanas".\nHalaber, denbora baliagarria izan da software baliagarriaren estandarra nola sartzen den ikusteko, zintzotasunaren arau gisa, horretarako funtzionalitateak erakutsi ditugu. AutoDesk Hezkuntza lizentziak AutoCAD erabiltzeko modu alternatibo gisa legez kanpokoa denez, PlexEarth erosteko onuragarria den harremana prezio bat da batez ere telefono mugikorraren kostuak gelan.\nNiri, gogorarazi zidan garai hartan AutoCAD ikastaroakInterfazearen aldaketak aurki daitezkeen bilakaera eta aldakortasuna identifikatu. ere ikasi dut asko gehiago zer egiten CivilCAD konbentzitu me datozen hilabeteetan maiz gai bat izan nahi du, Mexikoko software bat izatea egokitzen batez ere testuinguru Hispano ere errutina asko eskatzen dute ikusi baino me. Oso antzeko ohiturei 3D zibila egiten du askoz ere azkar eta nahasmena gutxiago Softdesk izateko, baina Bentley PowerCivil arteko bidea konparaziozko agian etorkizun bat merezi Autodesk CivilCAD Zibila edo 3D batera.\nPraktika asko dago eta lerroen artean iragazitako zenbait aholku jarraitu, horietako asko CAD gaia kanpoan.\naurreko Post«Aurreko "Pepe" izeneko bihotz bat\nNext Post Lurzoruen Kudeaketa eta Topografia KongresuaHurrengo »


Denis Soriano Euskadiko txapeldun! - Soraluze - Plaentxia.eus\nDenis Soriano Euskadiko txapeldun!\nUbane Madera 2018-04-09 12:04\nDenis Soriano garaikurrarekin, erdian. Argazkia: Pescarmona.\nMartxoaren 27an eta apirilaren 7an jokatu da Araxes ibaian (Gipuzkoa) Euskadiko Izokinkideen Harrapaketa Txapelketa, eta, bertan, Denis Soriano herritarra gailendu da Lance arineko modalitatean.\nMartxoaren 27ko jardunean dagoeneko sailkapeneko lehen postuan kokatu zen Denis Soriano. Eta sendo eutsi zion lehen postu horri; izan ere, bigarren jardunean, oraingo zapatuan jokatutakoan, txandetako batean zero egin arren, txapelketa irabaztea lortu du Soriano aramaioarrak.\nHorren arrazoia da berak moduan beste lehiakide askok jardunaldi nekeza izan zutela apirilaren 7koa: erreka ur handiarekin eta garbi ez; horren eraginez, egunak aurrera egin ahala, amuarrainak lokartu eragin ziren eta goizeko eta arratsaldeko lehen txandetan jardun zutenek ikusi zuten bakarrik arrainak mugitu egiten zirela.\nGauzak horrela, txapeldunak azken txanda horretan zero amuarrain arrantzatu arren, haren lehiakideek ere ez zuten zortea aldeko izan eta Denbis Sorianorendako izan zen lehen postua, 27,5 posturekin. Bigarren egin zuen Ramon Garciak, 29 posturekin, hirugarren Ramon Gonzalezek, 29,5 posturekin eta laugarren Erik de Bustosek, 30 posturekin.\nHain justu, lau horiek izango dira Espainiako Lance txapelketara sailkatu direnak. 2019an jokatuko dute Espainiako txapelketa.


Sukalde praktikoa diseinatzeko aholkuak - IKEA\nSukalde praktikoa diseinatzeko aholkuak\nLibertadek bost urte daramatza IKEA taldeko barne-diseinatzaile lanetan. Sukalde eta jangelako taldean egiten du lan, eta bere bikotearekin, Rober, bizi den Madrilgo etxebizitzan METOD sukalde praktikoa planifikatzeko dauzkan ezaguerak erabili ditu. Nork erakutsiko digu hobeto nola antolaketa on batek sukalde funtzional eta lagunkoia sortzen duen?\nUharte batean bizitzea\n«Niretzat, sukaldeko uhartea etxe osoko gune nagusia da; gauza guztiak haren inguruan egiten ditugu. Daukagun sukaldea oso handia da; hori dela eta, uhartea jartzea erabaki genuen gauza asko egin ahal izateko (lan egin, gosaldu, lagunekin zerbait edan...). Pertsona askorako lekua dagoenez, janaria prestatzen ari dena ez da bakarrik sentituko».\nEgin biltoki praktikoaren aldeko apustua\n«Nire bikotea, Rober, da janaria prestatzen duena; horregatik, sukaldea diseinatzerakoan, zartagin, espezia eta sukaldeko tresnetarako tiraderak plakatik hurbil jartzeko eskatu zidan. Horrela, janaria prestatzen duen bitartean guztia ikusi dezake eta ez da plakatik urrundu behar piperbeltza hartzeko, esate baterako».\nEstetika eta praktikotasuna\nSukaldea diseinatzerakoan, Libertadentzat funtzionaltasuna lehentasuna zen, baina diseinua eta materialen kalitatea oso garrantzitsuak ziren ere. «Gauza bakoitza non jarriko duzun erabakitzen bukatu ondoren, pentsatu zer material mota nahiago duzun. Garbitzeko errazak izatea garrantzitsua da, baina gustuko izan behar dituzu ere; sukaldea, funtzionala izateaz gain, gustatu behar zaizu. Guk lerro sinpleko armairuak aukeratu genituen, eta apal ireki baten bidez ukitu pertsonala eman genion».\nFuntzionaltasuna gauzarik garrantzitsuena da\n«Sukalde bat diseinatzerakoan, lan-triangelu baten sorkuntzatik hastea garrantzitsua da. Triangelu horren erpinak honako hauek izango lirateke: gauzak gordetzeko gunea, elikagaiak prestatzeko eta platerak garbitzeko eremua eta sukaldatzeko gunea. Guk, adibidez, hozkailua eta harraska elkarrekin kokatu ditugu, eta labea justu aurrean dago. Kokapen horri esker, era arin eta erosoan lan egin dezakegu».\nEman itxura konbinatua gune irekiei\nDaukazun sukaldea gune ireki baten parte bada, Libertaden modukoa, saiatu zaitez gune orokorrari itxura konbinatua emateko modua aurkitzen. «Zenbait dekorazio-xehetasun jarri ditut (apalategi altuak, pieza zaharrak eta kolore-xehetasunak...) konbinazioa bateratzeko. Sukaldeko zoruaren espainiar estilo tradizionaleko baldosen bidez, nahi genuen marka bereizgarria lortu dugu. Sukalde, jangela eta esertzeko gunearen konbinazioari esker, denbora gehiago elkarrekin pasatzen dugu».\nJanaria prestatu, jan, gauza asko gorde eta lagun eta senideekin erosotasunez biltzen errazten digun sukaldea diseinatzea lortu dugu».\nLibertad, barne-diseinatzailea, Espainia\nArgazkiak: Christina Bull\nEstilismoa: Sam Grigg\nEtxean umeekin egiteko 4 errezeta erraz\nGabonetako mahaia nola dekoratu dezakezun ez badakizu, ezin dituzu ideia hauek galdu!\nNoizean behin, eserleku etzangarri batean gogoko duzun musika entzun besterik ez duzu erlaxatzeko


Euskarazko bideojokoen ertzak aztertu dira Jokotekniako II jardunaldian\nLarunbatean ospatu zen Jokoteknia euskarazko bideojokoen bigarren jardunaldia. Game Erauntsiak eta Azkue Fundazioak antolatuta, gozieko 9etan abiatu ziren hitzaldi eta mahai-inguruak Azkuna Zentroko Bastida Aretoan. Bertaratutakoek, bideojokoen arloko ertz ugari jorratu zituzten hitzaldiez gozatu ahal izan zuten. Topaketen helburua industria eta jokozaleen diagnostikoa egin eta bertako joko egile eta zaleen arteko harremana sortzea da. Aipagarria da emakumeen papera bideojokoaren industrian sakon jorratu zela.\nJokoteknia jardunaldiaren bigarren edizioa ospatuko da urriaren 12an\nJokoteknia euskarazko bideojokoen bigarren jardinaldia egingo da Azkuna Zentroan, urriaren 12an. Euskarazko bideojokoen industriaren eta erabiltzaileen azterketa egitea da xedea, baita bideojoko garatzaile eta erabiltzaileen arteko harremana garatzea. Jardunaldian landuko diren gaietako batzuk hurrengoak dira: bideojokoak feminismoaren ikuspuntutik, euskal bideojokoen industriaren egoera edota euskal komunitateari zer nolako onurak ekartzen dizkion bideojokoak euskaraz egiteak. Pasa den urtean 50 lagunek hartu zuten parte, eta plaza guztiak bete ziren. Aurten kopurua berdindu edo handitzea espero dute.\nOndarearen Europako jardunaldien 19. edizioa Bizkaiko 58 udalerritan egingo da urrian\n"Ondarea Plazara" lelopean, ondare kulturalarekin zerikusia duten 200 jarduera aurkeztu dituzte Bilboko Euskal Museoan. Proposatutako egitarauan era guztietako adierazpenak jasotzen dira, ludikoak edo erritualak, bat batekoak, zeremoniak, ukigarriak eta ukiezinak. Formatu eta ekintza berriak antolatu dituzte aurtengo edizioan, hala musikaz, dantzaz, kirolez, bertsolaritzaz eta beste hainbat diziplinaz gozatu ahalko da lurraldeko ondare kulturalaren baitan.\nLuzatu egingo dute gazteentzako Harrapazank programarako izena emateko epea\nHonen bidez, lantegi berriak prestatzeko aukera izango dute antolatzaileek eta bilboko gazte gehiagorengana heltzeko parada. Aurten, Harrapazank programak hainbat lantegi eskaintzen ditu: fantasiazko makillajea, irratia, Hennazko tatuajea edo arropa pertsonalizatzea. Helburua da gazteek aisialdian euskara erabil dezaten sustatu eta motibatzea eta horretarako hiru partetan banatzen da programa: Urban tailerrak, gamer gelak pil-pilean dagoen ekintzari euskara gehitzeko eta azkenik harrapazank eszena talentu lehiaketa. Bilboko gazteek hainbat arlotan beren trebezia erakuts dezakete. Kastingaren aurretik irakasle profesionalekin izango dituzte entseguak eta, aurrera pasatzen direnek baita masterclassak ere. Finala Bilborocken izango da ekainaren 21 eta 22an.\nAmaitzera doa harrapazank programarako eta ikusi eta ikasi haurrentzako tailerretarako izena emateko epea\nAurten, Harrapazank programak hainbat lantegi eskaintzen ditu: fantasiazko makillajea, irratia, Hennazko tatuajea edo arropa pertsonalizatzea. Ikusi eta ikasi umeentzako egitarauak, bestalde, 31 ikuskizun eta 44 lantegi eskaintzen ditu aurten. Bi programa hauek Bilboko Udalak eta Euskaltzaleen Topaguneak antolatzen ditu.


Euskal Mitologia | % 100 basque | Euskadiko Turismoa\nGure lurraldearen hedadura txikia kontuan hartuta, esan liteke Europako oparoenetakoa dela euskal mitologia: Ama Lur edo Amari jainkosa nagusi duen parnaso txiki bat, gure arbasoen iruditeria osatu zuten eta oraindik gure herriaren memorian bizirik dirauten erraldoi, lamina, iratxo, herensuge, sorgin eta ezin konta ahala izaki fantastikoren bizitokia.\nHaitzulo, mendi, baso, ibai eta abarrek ezaugarri magikoak zituzten gure lurreko biztanleentzat. Baita egunak eta gauak ere, eta Eguzkiak eta Ilargiak, argiak eta ilunak, unibertsoak. Naturak eta bizitzak bat egiten dute gure mitologian; kosmologia propio bat osatzen dute gizakiek eta pertsonaia fantastikoek, animaliek eta landareek, gure egunetaraino iritsi dena elezahar eta tradizio eran.\nEuskal idazle emankor eta sarituenetarikoa den Toti Martinez de Lezearen eta Juan Luis Landa ilustratzailearen eskutik, sar zaitez ibilbide hauekin euskal mitologiaren munduan.\nZatoz gurekin Europako Ama Lurren oroitzapen bizi apurretako baten –bakarra ez esatearren– herrialdea ezagutzera. Amarik naturako lau elementuak adierazten ditu: Lurra, Airea, Ura eta Sua. Haren mende daude bizitza eta heriotza, uztak, zoriona eta zoritxarra; eta lotura du, halaber, emankortasunaren gurtzekin.\nGaltza gorriz jantzitako jeinu txiki hauek, orratzontzietan bizi direnak launakako taldeetan, berebiziko indarra dute, eta nagusien zerbitzura jartzen dituzte beren ahal guztiak. Toki batzuetan, familiarrak edo mamarruak esaten diete.\nErraldoiek euskal lurralde guztian dute presentzia. Toki batzuetan, gizakiez elikatzen diren pertsonaia izugarri modura azaltzen dira; eta, beste batzuetan, berriz, izaki zintzo eta adeitsu modura. Era batekoak nahiz bestekoak izan, berebiziko indarra dute den-denek, eta gure herriaren antzinako kultura islatzen duten lanbideetan dihardute: artzain, hargin, zurgin edo errotari.\nHerensuge asko ditugu euskal mendietako osinetan: izugarriak eta arriskutsuak, horietako batzuk; jakintsuak eta babesleak, berriz, beste asko. Badira buru bakarreko herensugeak, hirukoak, baita zazpikoak ere; eta ahotik sua botatzen dute gehienek. Batzuk herensuge tankeran agertzen dira; musker erraldoiaren antza dute beste batzuek, eta sugetzarren modukoak dira besteak.\nEuskadin, nonahi kontatzen dira sorginen istorioak. Zatoz, eta bisita ditzagun toki horietako batzuk!\nLaminak maiz agertzen dira euskal ahozko literaturan, eta askotariko izenekin, hala nola Lamiñaku, Amilamia eta Eleilamia. Oro har, emakume gazte ederren itxuran agertzen ziren; adats horia zuten, luze-luzea, eta hura orrazteko urrezko orrazia; eta oinetako behatzak mintz batez lotuta, ahateek bezala, edo ahuntzenaren tankerako apatxak bezalakoak.\nOndorengo araoa ozen esanez unibertso fantastiko horretara sartzeko giltza lortzen dela ziurtatzen duenik ere badago…


Jentiletxe — Zingizango.com - Legazpiko euskara elkartea\nAlde batetik, gure asabak Kaukaso\ningurutik etorriak zirela defendatzen dute hainbat adituk. Ingurune\nhartan zer-nolako hotza egiten duen kontuan izanez gero, ez nukeen\nezta irudikatu nahi nola moldatu beharko ziren gauetan lo egiteko\nBestetik, Afrikako iparraldean kokatuak\nizan dira gure arbasoen urratsak. Horko giroa askozaz atseginagoa\niruditu arren, euskaldun bat gamelu gainean nola demontre moldatuko\nzen irudikatzea nahiko zaila suertatzen zait. Astoekin izan dugun\nharremana askozaz ezagunagoa denez, fideltasun ezaren kutsua\nantzematen nion teoria honi.\nHausnarketa sakon hauetan murgildurik\nnenbilela, liburu mardul bat heldu zen nere eskuetara eta, bertan,\nbeste teori berri batekin topo egin nuen. Filologo eta antropologo\ngisa hutsaren hurrengoa naizenez, bertan agertzen diren datuak\nzenbateraino zuzenak diren ziurtatzen ez naiz ausartzen, baina\ninteresgarriak direla ezin uka.\nRivero-Meneses Valladoliden jaiotako\nfilologoa da teori honen egilea. Nahiz eta bertan agertzen dena gaur\narte oihartzun handirik ez izan, aditu honek hogeita hiru urte\ndaramatza ikuspuntu berri hau defendatuz. Denbora tarte horretan,\nhainbat datu topa ditu, non euskaldunak gaur bertan dauden tokian\nbetidanik egon direla baieztatzen den. Liburua irakurtzen nindoan\nheinean, bertan agertzen ziren iruzkinak erabat logikoak iruditzen\nzitzaizkidan. Hala eta guztiz ere, behin eta berriro irakurri behar\nizan ditut, bapatean, betidanik bertsio ofizial gisa ezagutu dudana\nhankaz gora jartzen baitzuen.\nGaztelau honen hausnarketak zuzenak\nbalira, hainbat alditan aldarrikatu duguna guztiz zuzena dela agerian\ngeratuko litzateke. Hau da, euskara dela gaur egunean Europa eremuan\nbirizik jarraitzen duen hizkuntza zaharrenetariko bat. Eta ez hau\nbakarrik, gaztelania euskaratik sortutako hizkuntza izan daitekeela,\nbatzuentzat horrelakorik onartzea guztiz ezinezkoa bada ere.\nEgun hauetan Errege Borboiarrak Afrika\naldean zer motatako antzerkia egiten ari diren kontuan izanez gero,\narestian aipatu dudana normaltasun osoz onartuko luketela nahiko\nzaila delakoan nago.\nIkuspegi normal batetik begiratuta,\nfrogek adierazten dutena onartzea logikoena izango litzateke. Baina\nguztiok ondo dakigu alor honetan logikak zer ikusi gutxi duela, aditu\nofizialek Nafarroako erreinua Gaztelako erreinuarekin bere borondatez\nbatu zela defenditzen baitute.\nHonela ulertuko nukeen Rivero-Menesesek\ndefenditzen duenari buruz ezer ez entzutearena, gaurko komunikabideek\nzeregin zehatz bat dutelako. Hau da, herriaren alienazioa lortu ahal\nizateko dituzten baliabide guztien erabilpen zorrotza.\nDena den, Madrilgo gordeak honela\njokatzea guztiz logikoa dela iruditzen zait, euren hegemonia jokoan\negon daitekeelako. Aldiz, Euskal Herriko agintariak ezikusiarena\negitearena, ez zait hain normala iruditzen. Aurkikuntza honek duen\neduki politikotik haratago, Atapuercan topatu dutenarekin parekatuta\negon daitekeela uste baitut. Ez bakarrik euskaldunen sorlekua non\nkokatua dagoen zehazten delako, homo-sapiens modernoen sorlekua\nbertan kokatzen delako ere.\nHau benetan honela dela frogatzeko\nasmoz, Kantauri eremuan aurkitutako hainbat aztarna mahai gainean\nipintzen ditu eta beste hizkuntzen hausnarketa filologiko sakona ere\negiten du. Datu horiek guztiak hemen bertan azaltzea amaigabea izango\nzenez, aditu honek esaten duenari buruz begirada bat luzatzea\nanimatuko zintuzketet. Interneten bere izena idatzi bezain laster,\ndituen teoriak bertan agertuko direlakoan nago.\nHori bai, hainbat ikertzailekin gertatu\nden antzera, honek esaten duena oihartzun zabala edukitzen ari da\nanglosajoien arten. Herrialde horietan kaleratzen diren aldizkari\nzientifiko ospetsuetan, Rivero-Mesesek defendatzen dituen teoriak\nlehendabiziko orrialdeetan agertu baitira. Aldi berean, hango\nikertzaile batzuek bat egiten dute teoria horiekin eta datozen\nurteetan zenbateraino indartuko diren ikusteke dago.\nEgiaren balioaz hainbeste hitz egiten\nden garai hauetan, norabide honetara hausnarketak bideratzea ondo\nlegokeelakoan nago. Hala eta guztiz ere, gaztelau honek lan egiten\nduen baldintzetan aritzea txapela kentzeko modukoa dela uste dut,\n“ero” txartela baitarama bizkarrean itsatsita.\nCopernicoz gauza bera esaten zuten eta\nguztiok dakigu nola bukatu zituen bere egunak. Ikertzaile honekin\ngauza bera ez gertatzea espero dut, nahiz eta ofizialtasunaren\ntxilindroia indartsua izan.\nEz dakit egun batean euskarari dagokion\nmiresmena nagusituko ote den, hainbatek astokiloen hizkera izaten\ndarraiela uste baitute. Zorionez, esparru desberdinetan sekulako\nurratsak ematen ari dira eta inork ez dit ukatuko hizkuntza zahar\nhonek duen xarma berezia.\nirakurtzen nuenean, arreta osoz begiratzen nituen orri horietan agertzen ziren\nberri guztiak, Legazpin gertatzen ziren hainbat gauzez jabetzen bainintzen.\nHorren ondorioz, Ene bada!-ren\ndesagerpena sekulako ezustea izan zen niretzat.\nZorionez, “ero” batzuk elkartu zineten berriro eta, egun\nbatean, Artajorran-en lehendabiziko\nalea heldu zen nire eskuetara. Logikoa denez, bai diseinuan, bai edukian\nnolabaiteko aldaketak nabaritu nituen. Dena den, garai bateko ohiturak\nberreskuratu eta, berriro, herriko berriak neureganatu nituen.\nUmea koskortzen den bezala, Artajorrangileak bide berriak\njorratu behar zenituztela erabaki zenuten eta ZingiZango egitasmoa errealitate bihurtu duzue. Abagune berrietara\negokitzearena guztiz logikoa da, nahiz eta neure kasuan “kaltetua” suertatu,\nezin baitut komunikazio gune berri honetan murgildu.\nArestian aipatu dudana ez nuke nahiko inork txartzat\nhartzea, errealitate baten isla baizik. Horregatik, legazpiar orori bertan\nparte hartzera animatzea gustatuko litzaidake, euskararen biziraupena gure\nguztiz internazionala bihurtu zen bezala, gure herrian Gabinoren eta Gariren\nfotokonposaketarekin antzeko zerbait gertatu zelakoan nago. Bertan agertzen\nzena erabat zuzena dela uste dut “euskara\nbaita euskaldun egiten gaituena”. Norberak euskararekin harreman mota\ndesberdinak izan dituela esan genezake, aro guztiak ez baitira berdinak. Hori\nbai, hizkuntza bakoitzak bere unibertsoa du eta, arlo honetan, belaunaldi\ndesberdineko euskaldunak antzeko bizipenak izan ditugula iruditzen zait.\nNire kide batek idatzi zuen bezala, euskara da euskal\npresoei geratzen zaigun errepublika independiente bakarra. Ingurune arrotz\nhonetan, euskara erabiltzen dugun aldi bakoitzean, gure arbasoek zapaltzaile\nguztien aurrean euskararekiko erakutsi zuten atxikimendu bera gauzatzen ari\ngarelakoan nago. Honen ondorioz, euskaraz idatzitako liburua irakurtzen\ndudanean, nire kideekin, lagunekin edo familiarekin euskaraz hitz egiten\ndudanean eta lau lerro hauek idazten ari naizen une honetan, espetxetik at\nnagoela sentsazioa dut. Hau da, gune independiente honetan murgilduta nabil,\nnahiz eta batzuk horrelakorik izatea ezinezkoa dela uste.\nHor kanpoan antzeko zerbait gertatzen dela iruditzen zait. ETB-1, Euskadi Irratia, Berria, Argia,\nElhuyar, Ikastolak, Hitza eta hainbeste argitalpen euskaldun egon arren,\nguztiok dakigu gure hizkuntzaren etorkizuna ez dagoela erabat ziurtatuta.\nBeraz, euskaraz bizi ahal izateko burutzen dituzuen eginahal guztiak, gune\nindependiente honen aldarrikapenean bihurtzen direla uste dut.\nEz nuke politikaren bide nahasietan erori nahiko, baina\nespainolek eta frantsesek gure hizkuntzarekiko daramaten jarrera ezezkorra\nguztiz nabarmena da. Bai irakaskuntza alorrean, bai euren telebistetan\nerabiltzen dituzten edukietan erdara da “benetako” hizkuntza bakarra.\nBaina, tira, euskaldun guztion artean gure hizkuntzak behar\nduen bultzada emateko gai izango garela sinetsi nahi dut. Hainbat jende\nsekulako lana egiten ari baita benetan horrela izan dadin, eta guztion esku\ndago norabide horretan zerbait egitearena.\nBeraz, neure animo guztiak ZingiZango-ko partaide guztientzat, egiten ari zareten lana guztiz\nfuntsezkoa baita. Bere burua euskaldun jotzen duen orori, ahal den guztietan\nerrepublika independiente honetan murgil dezala animatuko nioke.\nEz dakit internauta edo astronauta izatera heldu naizen,\nbaina euskararen unibertsoko izarrak distiratsuagoak daudela iruditu zait.\nAzken finean, euskaldunen eskuan baitago hau benetan honela izan dadin.\nDemokrazia lezioak eman nahi izaten dizkigute ...\nAsier, 2008/03/05 22:47\nAupa Kepa, Zirraragarria izan da Aneren bizitza ...\nArrieta-Tatiegi sendiak, 2008/05/25 22:05\nnik ere maite zaituztet eta errepresioaren ...\nbegibakarrekoazeria, 2008/04/23 10:52\nEutsi gogor Kepa! Zure testuak irakurrita argi ...\nBeñat Aierbe, 2008/04/23 22:18


Jakut - Wikipedia, entziklopedia askea.\nOhuokhaia, jakuten dantza nazionala.\nErrusia 478.085 (2010eko errolda)\nUkraina 304 (2001eko errolda)\nAEB 10.000 (2010eko errolda)\nKanada 8.000 (2010eko errolda)\nKazakhstan 119 (2009ko errolda)\nGehienbat kristautasun ortodoxoa, baina xamanismoa ere praktikatzen da.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/02/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ Sakha Global.britannica.com\nMultimedia: Sakha people\nBNF: 12187804j (data)\nOrriaren azken aldaketa: 12 abendua 2019, 20:19.


BIGARREN HEZKUNTZAKO IRAKASLEEI ZUZENDUTAKO IKASTAROA (euskaraz eta gazteleraz): Emakumeen jakintzak gordetzen duen zientzia | Sorkin\n05 Ira, 2018por admin\nEusko Jaurlaritzako Hezkuntza Sailak antolatutako Prest_Garairakasleentzako 2018/2019 ikasturteko prestakuntza-eskaintzaren baitan emango da, urrian, Bilboko Berritzegune Nagusian. Izena emateko epea irailera arte egongo da zabalik, plazak agortu bitartean.\nHezkuntza formalaren alorrean nerabeekin lan egiten duten irakasleei zuzendutako ikastaroa Sorkin, Jakintzen Iraultegia kolektiboko kideok diseinatu dugu eta helburu du neskak ahalduntzea eta mutilengan jarrera berdinzaleak sustatzea, gaur egun indarrean dagoen zientzia-eredu androzentrikoa kuestionatuz, emakumezko zientzialarien erreferenteak sortuz eta emakumeen jakintzen balioa aitortuz. Metodologia pedagogiko berritzaileak erabiliz, irakasleei ideiak emango dizkiegu eduki zientifikoak gazteekin bestelako ikuspegietatik landu ditzaten, gozamenean eta bizipenetan oinarritutako ikaskuntza bultzatuz.\n30 orduko iraupena izango du, 3 fasetan banatuta: 12 presentzial formakuntzarako, 15 ikastegian lan egiteko, 3 presentzial emaitzak partekatzeko eta ebaluazio parte-hartzailea egiteko. Formakuntza-saioak Bilboko Berritzegune Nagusian eskainiko dira urriaren 2, 4, 16 eta 18an, 17:00etatik 20:00etara.\nIkastaroaren fitxa 2018/2019 Prest_Gara 1. matrikulazio-epeko ikastaro-bilduman topa daiteke esteka honetan (782 kodea du, "Emakumeen jakintzak gordetzen duen zientzia" izenburua). Oraindik hainbat plaza libre ditu eta posible izango da ikastaroa hasi bitartean plazak agortu arte matrikula egitea. Parte-hartzeko eskaerak Lurralde Ordezkaritzetan aurkeztu beharko dira. Informazio gehiago hemen.\nZure interesekoa izatea espero dugu eta zinez eskertuko genizuke informazio hau interesa izan lezaketen zure kontaktuen artean zabaltzea. Ikastaroari buruzko zalantzarik izanez gero edo gurekin beste edozerri buruz hitz egin nahi baduzu, jar zaitez harremanetan.


HH · 2022-06-15 · Ikaselkar\nKUKU! emozio-programa Haur Hezkuntzan oinarrizko emozioak lantzeko, norberarenak ezagutzeko, erregulatzeko eta besteenak hobeto ulertzeko hezkuntza-programa da. Ahozkotasunean oinarritzen da eta pertsonak emozionalki ere adimentsuak izateko testuinguru aberats eta aproposak eskaintzen ditu.\nKUKU! emozio-programa abiatuko du Ikaselkar hezkuntza argitaletxeak 2022-23 ikasturtean. HHn oinarrizko emozioak lantzeko, norberarenak ezagutzeko, erregulatzeko eta besteenak hobeto ulertzeko hezkuntza-programa da, ahozkotasunean oinarritzen dena.\nPertsonen garapen osoa du helburu, hori baita hezkuntzaren helburu nagusia, hezkuntza integrala.\nHorregatik, gelan haurrekin emozioak lantzeko 200 proposamenetik gora eskaintzen dituen programa ondu du Ikaselkar hezkuntza argitaletxeak.\nProposamen horiek gelan lantzeko hainbat baliabide ere sortu ditu. Besteak beste, album ilustratuak, horma-irudiak, jokoak, ikus-entzunezkoak edota emozioei lotutako musika bilduma.\nPrograma gelara eraman aurretik, baina, adimen emozionala eta soziala lantzeko gaitzea eta motibatzea ezinbestekoa da. Horregatik, proposamenak gelaratzen hasi aurretik, Kuku! emozio-programa erabiltzeko ikastaroa egitea proposatzen zaie hezkuntza profesionalei.\nHaurra da KUKU! emozio-programaren protagonista nagusia, haurra dago erdigunean. Haurraren garapen integrala, osoa eta orekatua, bermatuko da, haurraren izate osoa errespetatuz. Horretarako, haur bakoitzaren garapen-erritmoa kontuan hartuko da.\nHeldua haurren bidelagun izango da, haurren ongizate-testuinguru aproposa eskainiz. Honela, haurraren ziurtasun fisikoa, soziala eta emozionala bermatuko dira. Halaber, familiekin lankidetza estuan lan egingo da.\nKUKU! emozio-programari ekingo dioten irakasleek KUKU! ikastaroa jasoko dute. Emozioen munduan kokatzeko, murgiltzeko eta sakontzeko aukera emango duen online ikastaroa. Askotariko baliabideak erabiliz (bideoak, testuak, bertsoak, abestiak…), norberaren ezagutzetatik eta eskarmentutik abiatuta, hausnarketa pertsonalera eta profesionalera bideratuko dira. Norberaren emozioak ezagutzea eta kudeatzea baita besteenak hobeto ulertzeko lehen urratsa.\nZer lortuko dugu KUKU! emozio-ikastaroarekin?\nAdimen emozionalaren sorrera, garapena eta justifikazioak ezagutzea.\nAzken ikerketak eta neurozientziaren ekarpenak ezagutzea.\nOinarrizko emozioak ezagutzea eta identifikatzea.\nEmozioen mundura gerturatze teorikoa eta praktikoa egitea.\nNire emozioak ezagutzea eta identifikatzea, kontzientzia emozionala indartzea.\nNire emozioak erregulatzeko estrategiak ezagutzea eta praktikatzea: erregulazio emozionala lantzea, estrategiak ezagutuz eta praktikatuz.\nBesteen emozioak zein ulertzeko gakoak identifikatzea: trebetasun sozioemozionalak garatzea.\nEgoera bakoitzaren azpian dauden emozioak identifikatzeko gakoak jasotzea eta erabiltzea: oreka eta autonomia emozionala.\nHelduon rolaz hausnartzea emozioen erreferente izatean eta kudeaketan.\nGelaratzeko abiapuntuak ezagutzea eta praktikatzea.\nEmozioak lantzeko planifikatzea eta ebaluatzea.\n► KUKU! emozio-programari buruz gehiago jakin nahi duzu? Jarri gurekin harremanetan!


Elikadura ere garrantzitsua da etorkizuneko gurasoarentzat | Consumer\nDieta orekatua, frutetan eta barazkietan aberatsa eta gantz saturatuetan baja ematen duena, gizonen osasuna eta kalitatea hobetzen du, adituek diotenez\nEsan zer jaten duzun eta esango dizut seme-alabarik izan dezakezun. Gizonen dietak eragin zuzena du osasunean eta, ondorioz, baita ugalketa-ahalmenean ere. Fruta eta barazkiek gizonezkoen espermaren kalitatea hobetzen duten bitartean, gantz saturatuek, haragiak eta esnekiek hondatu egin dezakete. Duela gutxi egindako ikerketen arabera, elikagai jakin batzuk hartzeak gizonezkoen espermaren kalitate handiagoa edo txikiagoa eragin dezake. Ondoren, zein diren azalduko dugu.\nDieta ere garrantzitsua da gurasoentzat\nIkerketa berriek azpimarratu dute elikadura orekatua garrantzitsua dela guraso izateko asmoa duten gizonengan\nSei bikotetik batek zailtasunak ditu seme bat izateko, eta kasuen %50ean arazoa gizonezkoen antzutasun-faktoreekin lotzen da, Europako Urologia Elkartearen “Gizonezkoen ernalezintasunari buruzko gida klinikoak” dioen bezala. Izan ere, ulertzeko ezintasuna gizonen eta emakumeen artean koka badaiteke ere, “gizonezkoen faktoreak protagonismo nabarmena du ezkontza-antzutasunean”, dio Rocío Núñezek, ernalezintasunean eta ginekologian aditua.\nGizonezkoen ernalezintasunaren arrazoiak askotarikoak dira, eta “egunero gure ohitura sozialen ereduak areagotu egiten du sortzeko ezintasuna”, adierazi du espezialista honek. Hala ere, ikerketa berriek gizonezkoen elikadurarekin eta elikadurarekin lotutako ohiturak hartzen dituzte, eta dieta orekatu batek osasunari ez ezik espermaren kalitateari ere eragin diezaiola iradokitzen dute.\nElikagai eta dieta orekatua etorkizuneko gurasoentzat\nKalitatea eta kantitatea. Gizonen semenaren bi ezaugarri nagusiak dira ugalketa-gaitasunean nabarmen eragiten dutenak, eta elikadura egokia izateak lagundu dezake horiek mantentzen.\nZertan datza ugalkortasunerako dieta on bat? Hori zehazteko, Espainiako ikerlari-talde batek lau urtez aztertu ditu 61 gizonen ohitura dietetikoak, horietako erdiak ugalketa-arazoak dituztenak.\nMurtziako Unibertsitateko, Miguel Hernandez Unibertsitateko eta Epidemiologia eta Osasun Publikoko Sareko Ikerketa Biomedikoko Zentroko adituek ondorioztatu dute seminorik onena dieta orekatuei lotuta dagoela, barazki eta fruta kontsumo handia barne hartzen duten dieta orekatuei lotuta. Arrazoia erraza da: elikagai horiek bitamina, antioxidatzaile, azido foliko eta zuntz kopuru handiagoak ematen dizkiote organismoari, espermatozoide osasuntsuak sortzen laguntzen baitute.\nFruta eta barazkiez gain, beste elikagai batzuk ere (arraina, oilaskoa, lekaleak eta ale osoak) kalitate espermatiko onarekin lotzen dira. Harvardeko Unibertsitateko Elikadura Sailaren ikerketa batek, behintzat, halaxe ondorioztatzen du. Estatu Batuetako zientzialariek diotenez, elikagai horiek gehiegi irensten dituzten gazteen kasuan, espermaren mugikortasuna %11,3 handiagoa da.\nGizakiaren dieta pobrea, osasunarentzat kaltegarria eta emankortasuna\nIkertzaile espainiarrek gantz saturatuak adierazi dizkiete semenaren kalitatea okerragotzeko\nHala ere, ez da nahikoa osasuntsu egoteko elikagai osasungarriagoak hartzea, semenaren osasun ona barne. Beste batzuen kontsumoa ere murriztu beharra dago. Hain zuzen ere, Espainiako zientzialariek “errudunak” esaten dute “semino-kalitatea okerragotu egiten zaiela gantz saturatuei” (opil industrialak eta elikagai prozesatuak, adibidez), haragia eta esneki osoak.\nEstatu Batuetako ikertzaileen arabera, gantz saturatuez abusatzen duten gazteek %43 esperma gutxiago dute eta %38 espermatozoideen kontzentrazioa. Arrazoietako bat da horrelako elikagai gehiegi hartzeak gehiegizko pisua eta gizentasuna ere ekar ditzakeela, eta horrela, esperopeko ekoizpenaren eredu normalak alda ditzakeela.\nOmega-3 gantz-azidoek gizonen ugalkortasunean duten eragina\nIkerketa zientifiko askok hainbat onura eta propietate egozten dizkiete omega-3 gantz-azidoei, hainbat osasun-arazo prebenitzeko eta murrizteko, hala nola osteoporosia, depresioa edo dermatitis atopikoa. Eta, orain, baita ernalezintasuna ere. Azken ikerketen arabera, elikagai batzuetan modu naturalean eta elikagai aberastu batzuetan modu artifizialean aurkitzen den mantenugai horrek semenaren kalitatea hobetzen laguntzen du, gizonezkoen ugalkortasun-arazo nagusia baita.\nCarmen Anarte andrologoak, Lagundutako Ugalketa-Unitate Quirón-Bilbao Unitateko andrologoak, omega-3 azidoen propietate hori berretsi zuen bere ikerketa-lanaren aurkezpenean, Ginekologiako eta Obstetriziako Espainiako Elkartearen XXXII. Biltzar Nazionalean. 120 gizonek hartu dute parte lau urtez, eta horrek erakusten du omega-3 taldeko gantz baten (azido dokosahexanoikoa edo DHA) 10 astean ekarpen osagarria egin zuela semenaren kalitatea hobetu zuela. DHA zenbait elikagaitan dago, arrain urdinean (izokina, hegaluzea edo berdela), fruitu lehor batzuetan, intxaurra edo legamia adibidez, eta liho-hazien oliotan.\nhaurdun geratzeko zainketak haurdunaldiaren aurreko elikadura hombres fértiles-eu hombres-eu métodos para quedarse embarazada-eu


Multimedia txokoa - Elorrioko Txintxirri Ikastola\n» Multimedia txokoa\nIkasturtea aurrera doa baina jadanik 2015ean buru belarri sartuta dago. Alde batera utzi dugu urte zaharra eta ekimen zahar eta berriekin aurrera jarraitzen dugu. Zenbat gauza egiteko, zenbat erronka betetzeko, zenbat ikasteko, zenbat irakasteko, zenbat….\nBitartean, mezu honen bidez ikastolako web gunearen multimedia atalaren inguruko azken berriak jakinarazi nahi dizkizuegu. Abenduan ekimen ugari eta garrantzitsuak izan genituen eta horien gaineko argazkiak eta bideoak atal honetan aurkituko dituzue, eraikin berriko inaugurazio ekitaldiarenak eta gabon jaialdiarenak, hain zuzen ere.\nBeraz, sartu eta gozatu!


2019-05-31 - Goierriko Hitza : Goierriko Hitza\nZegama-Aizkorriko Kilometro Bertikala iruditan\nBero handia egin du, eta horrek nabarmen eragin du kirolarien jardunean. Iaz laugarren izan ondoren, aurten irabaztea lortu du Ainhoa Sanz urretxuarrak, baita aurrez bitan bigarren sailkatu den Oriol Cardona kataluniarrak ere. "Emaitzarekin oso pozik nago, uste baino hobeto atera da dena", azaldu du Sanz lasterketaren amaieran. Albistearen barruan Kilometro Bertikaleko bi bideo ikus daitezke.\nBerdintasunaren aldeko mezuekin hasi dira Loinatz Jaiak\nMurumendi eskolako ikasleekin batera, Realeko Ane Etxezarreta jokalari beasaindarrak pregoia irakurri eta suziria bota du Beasaingo udaletxeko balkoitik.\nGoilurrak aurreneko rallyak Goierri eta Urola bailarak lotuko ditu, zortzi zatirekin\nZapatuan jokatuko da, Lazkaoko Ikullu eta Azkoitiko Errebueltie taldeek antolatuta. Lau ibilbidetan 86 kilometro osatuko dituzte\nGazteen proba ere hazten ari da\nJunior Trail 16-18 urte arteko gazteen lasterketak 8. ekitaldia du aurten .Parte hartzeak gora egin du eta 93 lagunek parte hartuko dute, horietatik zortzi dira goierritarrak\nI.Gurrutxaga - A.Apalategi


Xiberta: berriz hats emaile | Xiberta: berriz hats emaile – iparraldekohitza\nUztailaren 30eko suteak Angeluko Xiberta oihanaren lauetarik hiru erre zituen. Duela bi aste berrireki dute gelditzen den laurdena. Erabiltzaileendako «beharrezko» gunea da.\nMakila metalikoen dantza: ariketa fisikorako ongi prestaturik, hamabortz bat lagunek lanak dituzte lekuan berean baratzeko; urte erdia gatibu egondako ehizorren gisan. Animatzailea luzaketak nola egin erakusten ari zaie, zalu abiatzekotan. Angeluko (Lapurdi) Xiberta auzoko Piñada basoak bisitariari batzarri egiten dio: panel batek kokatzen baitu jin berria.\nSaihetsean, ur botilatik sorta bat hurrupatzen ari da izerditua den adineko gizona: lehen txandakoa da bera, ortziralero bezala ibilketa nordikoa praktikatzen baitu. Kontent da berrabiatu baitute konifero peko sigi-saga.\nUztailaren 30ean, izaki bizidun orok lekuak hustu behar izan zituen Piñadatik, suteak uxaturik. Hala, inguruko oinbikoek usaiak aldatu behar izan dituzte, segurtasun arauek basoa osorik hetsi baitzuten. Duela bi aste arte. Orduan, suak gupidetsi duen oihanaren laurden hori berriz ere zabaldu baitute.\nHego parte horretan zaila da irudikatzea garrezko katedralek 250 hektareako oihanaren lau zatietarik hiru zerurat igorri zituztela. Duela 3.000 urteko dunen egonkortzeko landatu zituzten pinu mehar luzeak, XVII. mendean, zeintzuek ez baitute ikusten uzten paisaia beltz hori.\nAma-alabak border collie gaztea promenatzen ari dira: «Ilargi-paisaia da ipar parte guzia. Lan franko badute eginik: garbitu baitituzte bazterrak, adar kiskaliak bildu, iratzea eta sasiak moztu… Negargarria da. Baso honetan sortua naiz kasik, sute honek azkar inarrosi nau, tragedia bat da niretzat; desastre hutsa, zinez».\nEgunero jiten da alaba, oinez nahiz korrika. Moldatu behar izan du ibilbidea: hetsia zelarik Lazaret oihanerat joaten zen, baina: «Aise tipiagoa da hangoa, lasterka aritzeko itzulika aritu behar izan naiz… Eta jende sobera ginen. Dena den, eskerrak hor egon den hetsia egon den artean».\nZakurra zaintzen ari den ibiltaria urrats lasaian aitzinatzen ari da, nabari zaio plazer hartzen ari dela, presari gaina hartzen utzi gabe. Bera ere egunero heldu da oren batez: «Ene usaiak moldatu behar izan ditut, eta ohartu naiz Piñada osagai garrantzitsua zela niretzako; olgetarako, jarduera fisiko eta sozialerako. Egunerokoa irauli dit sute honek». Ontsaxko kontent da etorbide hori bederen ireki baitute.\nBankuan jarriak dira emazte eta gizon bat. Norberak bere ugaztun iletsua kudeatzen du. Egunero datoz oihanera. Emaztearen begi bustiak mintzo dira: «Emozio handiko gertakaria izan da enetzat. Egunean berean bertan nintzen! Ikusi ditut pinuak bata bertzearen ondotik lurreratzen. Baina bertaratu arte ez nekien sutan zenik ere! Ez baitzen ageri. Zakurra zait gelditu, ez zuela gehiago aitzinatu nahi. Atsekabeturik naiz. Badugu baso honen beharra». Amorratua da, aste honetan hiru egunez debekatu baitiote sartzea: «Bero egiten duen aldi oroz hesten badigute, ez da posible izanen!».\nGizona ere errotik «durduzatu» dute garrek: «Oihan hau bakea da, Angeluren birika. Hiri erdi-erdian dago, alde batetik itsasoa duzu, bertzetik saltegiak. Hiri frankok nahiko lukete hau bezalakorik».\nJende soberakinak nardatzen du: «Lasterkariak, zaldunak, mendi bizikletariak, ibiltariak, familiak… Gehiegi enetzat».\nEhiztariez oroitu da, haiek ez baitute gehiago haizu tokiaren baliatzeko, «lanjerosegia» bailitzateke, tokiaren murritzak hartara beharturik.\nBadira 60 urte Piñadaren erabiltzailea dela adineko gizona. Zikina dakusa oihana: «Ez omen da sosik, baina garbiketak sua ekidin zezakeen, ez bailitzateke sasi eta iratzeei hain aisa lotuko».


Eibarrek eta Realak berdindu egin dute, golik gabe | Kirola | Berria\nEibarrek eta Realak berdindu egin dute, golik gabe\nBi taldeek gola sartzeko aukerak izan dituzten arren, 0-0 amaitu da partida Ipuruan.\nAnaitz Arbilla Eibareko atzelaria baloiarekin, Mikel Oiartzabal segika duela. / Javier Etxezarreta/EFE\nEibarrek eta Realak puntu bana bildu dute Ipuruan jokatu duten derbian. Eibarrek Europako postuetara gerturatzeko hiru puntuak nahi zituen, eta Realak Imanol Alguacil entrenatzaile berriarekin lehen garaipena eskuratzea zuen helburu, baina, ez batak eta ez besteak, ez dute golik egitea lortu eta 0-0 emaitzarekin amaitu da neurketa.\nEibarrek Realak baino hobeto hasi du partida. Talde armaginarenak izan dira lehen zatiko aukera garbienak, eta ez dio utzi Realari baloia nahi bezala jokatzen. Presio handia egin diote etxekoek talde txuri-urdinari.\nJose Angelek, Jordanek eta Pedro Leonek Eibarren lehen gola egiteko aukera izan dute. Azken hori izan da lehen zatiko jokalaririk arriskutsuena, eta buruhausteak sortu dizkio Realari baloia eskuin hegalean hartu eta areara gerturatu den bakoitzean.\nLehia parekatuagoa izan da bigarren zatiaren lehen minutuetan. Realak hobeki egin dio aurre Eibarren presio altuari, eta Juanmik bi gol aukera izan ditu lehen minutuetan. Odriozolaren erdiraketa errematatzeko zorian izan da lehenik, eta area kanpotik egin duen jaurtiketa kanpora joan zaio ondoren.\nReala nagusitzen joan da pixkanaka eta partidako gol aukerarik garbiena izan du 60. minutuan. Odriozolak eskuin hegaletik egin duen erdiraketa penalti puntuan errematatu du William Josek, baina atearen gainetik joan zaio jartiketa.\nEibarrek ere izan du markagailuan aurreratzeko aukerarik bigarren zatian. 75. minutuan, oso gutxigatik ez da iritsi Jordan Inuiren erdiraketara. Hamar minutu beranduago, Kike Garciak Realaren jaurtiketa egin du area kanpotik, baina zutoinaren kanpoaldetik bidali du baloia.\nJanuzajek izan du partidako azken aukera, 90. minutuan. Area barruan ezkerrarekin jo du baloia, baina desbideratuta joan zaio jaurtiketa.\nPuntu bana lortuta, 40 punturekin da Eibar, eta 34rekin Reala.


Oparipuina: Ametsetako eskola – TTiKLiK!\nHasiera/Oparipuinak/Oparipuina: Ametsetako eskola\nOparipuina: Ametsetako eskola\n4.165 3 minutes read\nMaite Frankok Eritzegoitiko Goiz-Argiri idatzitako ipuina\nAhizpa batentzako ipuina\nGoiz-Argi, honezkero jakingo duzun bezala, hainbeste miresten zaituen zure ahizpa Gurutzeren eskakizunari kasu eginez jaio da eskuartean duzun oparipuina. Eta izenburuan ikusten den bezala, hezkuntza du gaitzat, nahiz eta hasieran ahizpen arteko istorioa kontatzeko tentazioa izan nuen. Bi gaiak izugarri konplikatuak egiten zaizkit, batetik asko interesatu eta bestetik oso gertutik bizi ditudalako. Gainera zu Haur Hezkuntzako irakaslea izaki, ez nuen edozein istorio xumerekin konformatu nahi … Hala ere, egina dago eta orain, zure gustukoa izan dadin etxea kandelez beteta dudan honetan, hainbeste berandutu naizelako ahizpen inguruko bigarren ipuinen bat ere zor dizudalakoan nago!\nBegirada fresko, burua argi eta bihotz izugarri handia\nBazen behin Goiz Argi izeneko irakasle bat, neska buruargia eta freskotasunez betetakoa, eguna goizean bezala, bihotz izugarri handia zuena. Eta bihotz izugarri hartan gauza izugarri handiak gordetzen zituen: familia, bizilagunak, bizilagunen familiak, lagunak, lagunen lagunak, lagunen senideak, mendiak; mendien gerizpean eseritako aitona-amonak; aitona-amonek zaindutako herri txikiak; herri txikiek osatutako bailarak; bailarak zeharkatzen zituzten ibaiak; ibaiek bustitzen zituzten harriak; harriekin jolasten ziren umeak; eta umeek ikasten zuten eskola, bertako irakaslea baitzen.\nEta Goiz Argiren bihotz izugarri hartan oraindik ere lekua bazegoenez, (denok dakigun bezala, bihotz handi baten paretek malgutasun handia izaten dute eta!) bere ametsetako eskolari ere eman zion aspaldi ostatu.\nGoiz Argiren ametsetako eskolako umeek, txiki-txikitatik, gauza handiak ikasten zituzten, handiok bizitza guztian kostata ikasten joaten garen zenbait gauza konplexu, zenbait gauza eder, bizitza are zabalago eta ederrago bihurtzen dutenak; eta handiok txikitan bezain zoriontsu sentiarazten gaituztenak.\nEskola hartako ume txikiak, hasieratik erabaki txikiekin hasten ziren Ardura eta Ondorio izeneko baso ilunetan ipurtargienen moduko argitxoak pizten, Autonomiaren lurralderako bidean.\nBide horretan, aldiz, bazekiten ez zirela beti erabat bakarrik egongo, izan ere Autonomiaren lurralderako sendan bidaiatzen ari ziren ume eta heldu askorekin egiten zuten topo. Hori bai, nor bere erritmoan. Batzuk ziztu bizian; beste batzuk ordea, haietako asko helduak, urteak zeramatzaten bidexka berean trabatuta. Batzuk, goxo-goxo eserita, aurrera egiteko gogoa galduta eta besteak pasatzen ikusiz. Beste hainbat, pasatzen zirenei zangalatraba jartzen saiatzen. Eta azkenetako batzuk, esku bat luzatuko zien norbaiten zain.\nEta umeok bidaia antolatu beharko zuten, espedizioan doan mendizale txukunak egiten duen bezalaxe: nondik nora joan, gaua non pasa, ura nola bilatu, oztopoei nola aurre egin … Eta hasieran nork bere zilborrari baino ez zion begiratuko; baina gero, poliki-poliki, ezinbestean, bestearen zilborrean jartzen ikasiko zuten; eta ibilian-ibilian, zenbaitetan denok zilbor bakarra balira bezala pentsatzen ere hasiko ziren.\nZuhaitzek sortutako iluntasunari itzala deitzen ikasi zuten egunean, iluntasun horrek sortzen zien beldurra galtzen hasiko ziren, enborren inguruan besoak jarriz eta jasotako freskotasuna eta babesa eskertzeko besarkadak emateko gogoa piztuz.\nEta behin beldurra gaindituta, jolasteko gogoa ere etorriko zitzaien; lurrean aurkitutako pinaburuak panpina edo baloi bilakatuko ziren, umeen gogoaren arabera, mutiko txikiak ere “aitatxoetara” jolastuz eta futbolean bezain ondo pasaz. Erramuzko koroak egiten ere trebatuko ziren laster, neskatoek printzesa-apaingarri soilarekin nahikoa izan ez, eta agintari boteretsu eta zuzenak bihurtzearekin amestuz.\nBide luze honetan aurrera zihoazen neurrian, bere burua ezagutzen eta maitatzen ikasiko zuten mantso-mantso, etxola berean bizi ziren Timu Autoestimu eta Alegrantzia Tolerantzia izeba-osabak eta haien Desberdintasuna, Aniztasuna eta Berdintasuna alabei behin baino gehiagotan bisita eginez.\nHitzen ederra, lilura, magia, indarra eta alde sakratua ere ezagutzen joango ziren, iluntzean suaren inguruan eserita entzundako istorioei esker, (hizketan ari denari merezi duen arreta guztia eskainiz) eta baita hitzen bidez liskarrak konponduz ere. Haserrearen mina hitzen betadinearekin sendatuz, jo aditza musika adierazteko baino ez zuten-eta erabiliko.\nGauza handiak hauexek guztiak, handiok bizitza guztian kostata ikasten joaten garenak; bizitza are zabalago eta ederrago bihurtzen dutenak; eta handiok txikitan bezain zoriontsu sentiarazten gaituztenak.\nBai, ikasgai izugarri handi hauek guztiak gordetzen zituen irakasle honen bihotz erraldoiak. Eta jakina, eskola horri, bertan bizi den txoriari kaiola bezala, bihotza txiki gelditzen hasi zitzaion.\nAmetsetako eskolak bihotzetik ihes!\nKontua da bihotz izugarri hartan ostatu hartu zuen ametsetako eskolak goiz batez egunaren argia ikustea erabaki zuela. Erabaki eta egin.\nGoiz Argi lo zegoela, iepa! hantxe atera zen. Goiz Argiri begira gelditu zitzaion aurrena, lasai-lasai eta jaioberriak ama ezagutu berriari so egiten dion maitasun berarekin. Musu eman eta manta ondo jarri ondoren, leihotik salto egin eta ttipi-ttapa, ttipi-ttapa, bidean aurrera joan zen, jakin-min handiaz. Orduan, ametsetako eskolak bihotzean ikusiak zituen herriak, bailarak, errekak, bizilagunak, harriak eta umeak aurrez aurre ezagutzeko aukera izan zuen, ondoren Goiz Argiren ikastetxean sartuz. Inor ez zen konturatu, nahiz eta une hartan guztiek giroan argitasun eta freskotasun berezi bat nabaritu zuten.\nEta halako batean hango eskola-umeak Autonomiaren lurraldera abiatu ziren, arrapaladan batzuk, poliki-poliki besteak; bidean zuhaitzak besarkatuz, mutikoak aitatxo eta neskatoak agintari izatera jolastuz, eta liskartxoak hitzen betadinearekin sendatuz.\nBailara hartako aitona-amonek dioten bezala, goiz hartako argitasun eta freskotasun berezi horrek bizitza guztian lagundu omen zieten ume horiei, erabaki zailak hartzea erraztuz, norbere burua eta besteak ere maitatzen ikasiz, ametsei bizitzaren lema eramaten utziz, eta horrela haien bihotzak poliki-poliki izugarri handiak bihurtuz.\nHondarribian 2013ko martxo aldera hasi, gurekin bizi, gurekin Landetara oporretara etorri, berriz ere gurera itzuli eta abuztuaren 11an, goiz-argiak zerua urratu baino lehentxeago lasai-lasai jaiotzen bukatutako ipuina.


D multzoa: Edukiak interneten - Hezkuntza, Hizkuntza Politika eta Kultura Saila - Euskadi.eus\nOhar garrantzitsua! Eskaerak aurkezteko epea 2022ko maiatzaren 13an hasi eta 2022ko ekainaren 13an amaituko da.\nEskaerak aurkezteko epea 2022ko maiatzaren 13an hasi eta 2022ko ekainaren 13an amaituko da.\nD1.- Teknologia berrietan oinarrituta, nerabe eta gazteen aisialdirako euskarazko edukiak sortu eta hedatzea helburu duten egitasmoak: bideo-tutorialak, irudi biziak, youtuberrak, influenzerrak, erronkak, lehiaketak, blogak,… biltzen dituzten ekimenak\nD2.- Interneten edukiak euskaraz soilik hedatuko dituzten webgune tematiko ez komertzialak.\n“Egitasmoaren deskribapen teknikoa” bete eskabidean.\nEskabidearen batera eman beharreko gainerako informazioa (Egitasmoaren deskribapen teknikoa eta Aurrekontua) osatu\nEgitasmoaren Deskribapen teknikoa eta Aurrekontua bete eskabidean


Arabako errepideetako irtenguneak ken daitezela proposatu du Martínez de Albenizek | EA - Eusko Alkartasuna\nHasiera » Albisteak » Arabako errepideetako irtenguneak ken daitezela proposatu du Martínez de Albenizek\nArabako errepideetako irtenguneak ken daitezela proposatu du Martínez de Albenizek\nArgitaratua honek egina: Prentsa Bulegoa data Mar 14, 2018 honetan: Albisteak, Araba, Berriak\nDiputaziokoak diren errepideetako irtenguneak ken daitezela eskatu du gaur Patxi Martínez de Albenizek Arabako Batzar Nagusietako Osoko Bilkuran. EH Bilduko batzarkidea eta Eusko Alkartasunako kideak abiadura moteltzeko gailuak gehiegitan erabili direla kritikatu du eta oso gutxik betetzen dutela Legea gogoratu. Mozioa EAJ-PSE taldeetako botoekin atzera bota da, eta bi alderdiek bere proposamena aurrera atera dute, non EAEko hiru aldundiei eskatzen zaie irtenguneak erregulatu ditzaten eta aurrerantzean ere mantenduko dituzten erabakitzea.\nBatzarkide abertzaleak gogoratu duenez, 2014etik irtengune guztiek Sustapen Ministerioaren Legea bete dute, “baina argi dago hori ez dela gertatzen”. Martinez de Albenizek azaldu duenez Arartekoa edo Osakidetza bezalako erakundeak “ez dira irtenguneen zaleak eta kentzea ere gomendatu dute”, sortzen dituzten eragin negatibo guztiengatik: larrialdi kasuetan kotxea gelditzeko zailtasunetik hasi eta kutsatzen duten gas gehiago botatzera edo anbulantzia eta suhiltzaileak atzeratzera.\nGaurko Osoko Bilkuran ere berehalako informazio hornidurarako errolda instrumental bat sortzeko Zerga Administrazioko Estatu Agentziak, Nafarroako Zerga Ogasunak eta Euskal Autonomia Erkidegoko foru aldundiek egindako lankidetza hitzarmena onestu da. Nerea Martínez Cerrillok bere taldeak emandako baiezko botoaren azalpena egin du: EH Bilduk zerga iruzurraren kontra egitea helburu duten neurrien alde egon da beti.


Lekuak. Bernardo Atxaga\nAlfabeto sobre la literatura infantil Behi euskaldun baten memoriak Bi anai Bi letter jaso nituen oso denbora gutxian Borrokaria (El luchador, The fighter) Cuentos Ap�tridas Etiopia Gizona bere bakardadean Groenlandiako lezioa Henry Bengoa Inventarium Historias de Obaba Lekuak Lezio berri bat ostrukari buruz Markak. Gernika 1937 Nueva Etiop�a Obabakoak Paradisua eta katuak Poemas & H�bridos Sara izeneko gizona Sei soldati Soinujolearen semea Sugeak txoriari begiratzen dionean Teresa, poverina mia Zazpi etxe Frantzian Zeru horiek Ziutateaz I Ziutateaz II Est�s aqu�: Inicio » Bibliograf�a » Lekuak\nEditor: Pamiela (Euskara)A�o: 2005ISBN: 978-84-7681-460-4\nBere izenak adierazten duen bezala, lekuez hitz egiten du liburuak. Egilearen jaioterria ez ezik, Paris, Maroko, Salzburgo eta beste hainbat azaltzen dira bere\norrialdeetan. Hala ere, liburuko leku batzuk ez dira geografikoak, edo ez behintzat geografikoak bakarrik. Halaxe gertatzen da "Obaba", "Euskadi", "Euskal Hiria" eta beste batzuekin. Kasu horietan, poesiaren edo politikaren esparruetara zabaltzen da gaia.


Ikertzaileak — Zientzia azoka\nIkertzaileak https://zientzia-azoka.elhuyar.eus/eu/irakasleentzat/ikertzaileak https://zientzia-azoka.elhuyar.eus/@@site-logo/logoa.gif\nZientzia Azoka ekimena gazteek garatutako proiektuen azoka da. Ikasturtean zehar, taldeka, gazteek erabakitzen duten gaiaren inguruan aritzen dira lanean. Bidean, ikertzaile profesionalen laguntza jasotzeko aukera dute, bizipenak konpartitzeko eta gazteen lana bideratzen laguntzeko.\nZERGATIK DA GARRANTZITSUA GAZTEAK IKERTZAILEEKIN KONTAKTUAN JARTZEA?\nElhuyar Zientzia Azokan gazteak eta profesionalak harremanetan jartzen ditugu, role model-ak gazteei eskaintzeko. Eta ikusi dugu gazte eta profesionalen arteko harremana ezin dela edonolakoa izan eraldaketa eragin nahi baldin badugu, eta, batez ere eta nagusiki nesken eta emakumezkoen egoera irauli nahi bada.\nIkerketek adierazitakotik, ez da gauza bera zientziaren inguruko interesa izatea, eta “norbere burua zientzialari ikustea”. Interesa oso-oso handia izanda ere, gazte batek ez badu bere burua zientzialari ikusten, bortizki gutxitzen da derrigorrezko ikasketen ondoren zientzia-ikasketei heltzeko probabilitatea. Eta norbere burua “zientzialari” ikusteak, edo, bestela esanda, STEM identitateak, bi gako nagusi ditu: lehenengo, partaide izatea sentitzearen alderdi psikologikoa dago, alegia, norbere burua STEM komunitatearen parte ikustea, eta, bigarren, onarpen soziala edo pertsona hori STEM komunitateak onartzea (hezkuntzakoak eta profesionalak) mundu horretan ondo egokitzen den taldeko kide gisa. STEM komunitatearen errekonozimendua dimentsio gakoa da STEM identitatea garatzeko, orobat, Carlone eta Johnson-en lanetan (2007). Azken horien ereduan oinarrituta, STEM identitatea lor dezake norbanako batek baldin eta, bere konpetentzien eta ekintzen ondorioz, eredu esanguratsu edo adierazgarriak diren beste pertsona batzuen onarpena jasotzen badu, alegia, norbanakoak ikusten duenean pertsona adierazgarri horiek STEM pertsona gisa onartzen dutela.\nHorregatik gazteekin harremanetan jarriko ditugun ikertzaile edo STEM profesionalek berebiziko garrantzia izan dezakeen eginkizuna bete dezake gazteen STEM identitatea garatze aldera, hain zuzen ere STEM identitate horren aitortza esplizitutik abiatuta.\nAzokarako deialdia urrian egin da, eta gazteek abendura arteko epea izaten dute zeren inguruko ikerketa edo proiektu teknologikoa egin nahi duten erabakitzeko. Aukeratutako gaiaren arabera esleitzen zaie ikertzailea. Talde bakoitzari ikertzaile bat esleitzen saiatzen da Elhuyar; dena dela, ikertzaileak boluntarioak direnez, ezin da ziurtatu talde guztiek izango dutenik aukeratu duten eremuko ikertzailea. Esleipen-prozesu hori irakasleek eta Elhuyarreko teknikariek lantzen dute ikasturtean zehar, ahalik eta bizipen aberasgarriena izateko.\nIkertzaileen erakundeetarako bisitak urtarriletik martxora egiten dira, eta bi edo hiru orduko saioak izaten dira, gehienez.\nIkertzaileak bere testuingurua hurbilduko die gazteei. Bere burua aurkeztuko du, zer ikasi duen, zertan egiten duen lana, non egiten duen lana, nola, norekin…\nGazteen lana bideratzeko laguntza: galderak nola egin eta lanerako metodologia zehaztu. Gazteek beren lanerako egin beharko dituzten urratsen diseinua (zein galderari erantzun, nola bilatu erantzunak, nora iritsi nahi duten, bidean aurkitzen dituzten ”sorpresen” aurrean nola erreakzionatu...).


Lasarte-Orian 27 kutsatze baieztatu dituzte azken zazpi egunetan - Lasarte-oria - Txintxarri.eus\nLasarte-Orian 27 kutsatze baieztatu dituzte azken zazpi egunetan\nIñigo Gonzalez Sarobe 2021-11-15 14:02\nOsakidetzak eta Eusko Jaurlaritzako Osasun Sailak azaroaren 8tik 14ra arteko datu epidemiologikoak eguneratu dituzte. Lasarte-Orian 27 positibo baieztatu dituzte, horietatik hamabi egun bakarrean. Azken hamalau egunetan 48 kasu erregistratu dituzte gure herrian; intzidentzia tasa metatua 252,03 da.\nOsasun agintariak datuak herriz herri xehatuta ematen hasi zirenetik, koronabirusak kutsatutako 2.223 lasarteoriatar atzeman dituzte, ehun biztanletik 11 pasatxo (%11,7). Gehien-gehienak sendatu badira ere, zoritxarrez, 24k ezin izan dute osatu eta hil egin dira. Iazko martxotik orain artekoan, azaroa izan da kutsatu gehien zenbatu dituzten hilabetea, zehazki, 275.\nBeterri-Buruntza mankomunitateko udalerrietan 123 kutsatze erregistratu dituzte zazpi egun horietan: 36 Astigarragan, 34 Hernanin, 27 Lasarte-Orian, hamabi Andoainen, bederatzi Usurbilen eta bost Urnietan.\nMurrizketak intzidentzia altuko udalerrietan\nEusko Jaurlaritzako Osasun sailburu Gotzone Sagardui-k iragarri du murrizketak ezarriko dituztela intzidentzia altua duten udalerrietan. Prentsaurrekoa emango dute bihar nondik norakoak xehatzeko.


Bujia | Ramon Llull\nHome > Europan eta Mediterraneoko > Bujia\nRAMON LLULL BUJIAN\n1307 erdi aldera Ramon Llull, hirurogei eta hamabost urte zituela, Bujia hiri aljeriarrera abiatu zen Mallorcatik. Bertako plazetan eta kaleetan ozen predikatu zituen (ziurrenez arabieraz, hizkuntza hori ongi menderatzen zuen eta) bere iritziz fede kristauaren egiak erakusten zituzten «ezinbesteko arrazoiak». Hala ere, lortu zuen bakarra, haserrez beteriko jende multzo batek jotzea eta hiltzen saiatzea izan zen. Atxilotu eta erlijio alorreko agintaria zen muftiaren aurrera eraman zuten. Bien artean izandako elkarrizketa Llullek berak gogoratu zuen bere Vita coetanea liburu autobiografikoan. Azkenean kartzelara sartu zuten, eta baldintza txarrak bizi izan zituen bertan.\nKatalanek eta genovarrek Bujiako errege Abul-Baqá Haliden aurrean egindako lanari esker, presoak tratu hobea lortu zuen, izan ere heriotzaren zain zegoen. Azkenean, erregeak hiritik kanporatu zuen, kartzelan sei hilabete pasa eta gero, eta Pisa aldera bidali zuen. Bitartean Llull nekaezinak, Disputatio Raymundi christiani et Homeri saraceni liburuaren arabierazko testua hasi zuen. Bertan, jakintsu aljeriarrekin izan zituen eztabaidak kontatzen ditu.\nBUJIA, ORDUAN ETA ORAIN\nBujia edo Béjaïa (Biyāya arabieraz), Aljeriako kostaldean dago, Aljerretik 180 km ekialdera, eta Kabilia eskualde bereberreko hiri nagusia da. Augusto enperadoreak sortu zuen K.a. 26. edo 27. urtean, Saldae izenez. VIII. mendean arabiarrek bandaloei konkistatu zioten, eta 1152an almohadeek eskuratu zuten. Behe Erdi Aroan, Mediterraneoko portu aktiboenetakoa zen, batez ere Pisarekin, Bartzelonarekin eta Palmarekin zituen merkataritza harremanak zirela eta. Argizariaren merkataritzan ospe handia zuen (gaztelerazko bujía hitza, ‘argizaria’, hiriaren izenetik dator). Behe Erdi Aroko mendebaldeko munduan oso kultur zentro nabarmena zen. Bertan zenbait jakintsu izan ziren, Ibn Battuta, eta XIV. mendearen amaierako Ibn Kaldun, besteak beste. Bujia izan zen XIII. mende hasieran arabiar zenbakiak kultura europarrean, itsas gizon italiarren bitartez, sartu zireneko foku zientifikoa.\nGaur egun Bujia oso portu aktiboa da, petrolioaren esportazioari dagokionez, batez ere. Hiriak ondare ondasun nabarmenak kontserbatzen ditu, hala nola Moussa gotorlekua, Kaxba edota Ate Sarrazenoa.\nRamon Llullek ez ohiko indarra erakutsi zuen: laurogei urte baino gehiago bizi izan zen eta 250 liburu baino gehiago idatzi zituen.


albistea// TONTORREZ TONTOR\nGR-11 bidearen hirugarren etapa egiteko proposatu du Mendiriz Mendik, urtarilarren 14rako.\nPirinioetako bidea den GR-11 bidearen hirugarren etapa honen luzera ez da oso handia eta igoera nahiko modu progresiboan egiten denez mendian ohituta dauden guztientzat aproposa dela esan daiteke. Seinaleztapena ona da, baina lainoarekin etaparen goiko aldean orientatzeko arazoak egon daitezke. Herri batean ez denez amaitzen, derrigorrez kotxe edo autobus baten beharra duen etapa da.\nKintoko oihana Nafarroako ipar-mendebaldean dagoen pagadia da. Baztan, Erro, Esteribar eta Aldude ibarrek gune natural honen jabetza partekatzen dute. Nafarroako baso zabalenetako bat da. Adi mendia buru duela, paraje zabal honek bazter paregabeak gordetzen ditu. Historia handiko lekua da. Ohian honen izena Erdi Arotik datorkigu. Erdi Aroan Nafarroako erregeari basoek eta larreek emandako ekoizpenetik bostena ordaintzen zitzaion zerga bezala. Hortik datorkio Kintoa izena oihanari.\nBazter honetako aberastasun naturala animalien eta landareen aniztasuna da. Animalia espezie guztien artean, Kintoko zeruan nagusi dira usoak, belatz handiak eta sai arreak. Lurrean, ordea, oreinak, orkatzak eta basurdeak nagusitzen dira. Udara amaieran eta udazkenaren hasieran oreinek marru-aldia izaten dute eta basoa soinuz betetzen da.\nKintoko beste ezaugarrienetako bat da bere ur gardeneko iturburu eta ibai ugariak dira. Ibai horiek Eugiko urtegia hornitzen dute eta honek Iruña. Urtegi horren hondoan daude Eugiko garai bateko arma fabrikako hondakinak.\nHalere, Orbaitzetakoa baino modernoago den beste baten hondakinak Kintoko basoaren bihotz-bihotzean aurkitzen dira. Ola hori XVI. mendean eraiki zuten eta kanoietarako balak eta tamaina txikiko armak ekoizten zituen. Mende bat geroago, bere baliabideak agortu zituenean, ateak itxi zituen. Orduan Orbaitzetakoa eraiki zuten. Gaur egun, garai hartako lekuko mutu gisa, horma eta arku batzuk besterik ez dira geratzen..\nSantiago elizaren inguruan aurkituko ditugu lehen marka gorri-zuriak. Asfaltatutako pista batetik hasten da bidea, baina berehala pista utzi eta bere eskuinean dagoen bidezidor batetik egin behar da gora. Borda baten parean berriro pistarekin aurkitzen gara. Eskuinean geratzen den bidezidorretik jarraitu behar da. Zertxobait aurrerago iturria aurkituko dugu. Aurrerago bideak gogor egiten du gora. Pista zeharkatu eta pagadi barrutik Urkitza gailurraren ekialdeko magaletik Urbillo leporaino igotzen jarraitu behar da Larrabeltzeko Haitzak eta Alba gailurren artean dagoen lepo honetan iturria, mahaiak eta sua egiteko tokia aurkituko ditugu.\nBertatik, bidetik zertxobait desbideratuz, Alba igotzeko aukera dago. Etapako desnibela apur bat gehitzen da, baina luzeran zertxobait laburragoa egiten da eta, egun argiarekin, gailurretik bistak zoragarriak dira.\nAlba igotzeko asmorik ez bada, bere ipar aldetik inguratu eta Hargibel lepora hurbildu behar da. Bertan izen bereko mairu-baratza dago. Hesiari jarraituz hego aldera egin behar da. Bideak hezegune bat duen lepora jaisten gaitu. Bertan borda bat aurkituko dugu, mahaia eta iturriarekin.\nBideak berriro gora egiten du Lohiluzeko leporaino. Ondoren, ia altuera galdu gabe, Argintzu eta Iparraldeko Kaskoa gailurren azpitik, eki aldetik, igaroko gara eta Buztanberroko lepora iritsi. Artsal gailurra bere eki aldetik inguratu eta Zaguako lepora jaitsi behar da. Hemen norabidez aldatu eta ezkerrera, ipar aldera, egin behar da eta Urkiaga lepora jaisten hasi. Pagadi batean sartzen da bidea eta ordu laurden batean bidearen amaiera den Urkiaga mendatean izango gara.\nGR-11ren HIRUGARREN ETAPA:\n-Non kokatzen da: Nafarroa Garaian Iparraldean.\n-Luzera: 18 km\n-Denbora: 6 ordu\n-Desnibel metatua: 1.100m gorantz eta 350 m beherantz.\n-Zailtasuna: Zailtasun berezirik gabekoa.\n-Beharrezko materiala: Mendiko material arrunta.\n-Mendiriz Mendik: Urtarrilaren 14an egingo du irteera hau.


Urtarrilaren 17ra arte dago Urduñako Udalaren lan poltsara aurkezteko epea - Urduña - Aiaraldea.eus\nLAN POLTSA PUBLIKOA\nUrtarrilaren 17ra arte dago Urduñako Udalaren lan poltsara aurkezteko epea\nTxabi Alvarado Bañares 2022-01-05 06:00\nUrduñako Udaletxeko erregistro orokorrean aurkeztu beharko dira eskaerak. / Urduñako Udala\nLehiaketa-opozisio sistema baliatuta erabakiko dute lan poltsan nortzuk sartuko diren.\nZerbitzu anitzeko langileen lan-poltsa bat sortu nahi du Urduñako Udalak, eta urtarrilaren 17ra arte eman du bertara aurkezteko epea. Udaletxeko erregistro orokorrean entregatu behar dira eskaerak.\nLehiaketa-oposizio sistemaren bidezko hautaketa-prozesua burutuko dute jarraian, poltsan zein persona eta zein ordenetean sartuko diren ebazteko.\n3 urtez indarrean\nUdalak jakinarazi duenez duenez, lan poltsa 3 urtez egongo da indarrean, eta sortu daitezkeen lan beharrak asetzea izango dute helburu. “Hautatutako pertsonak Urduñako Udalaren beharretara egokituko dira, bajengatik, aldi baterako lizentziengatik edo premiazko aldi baterako beharrizanengatik”, zehaztu du tokiko erakundeak, “iraupena behar horiek betetzeko beharrezkoa dena izango da”.\nGauzak hala, mota askotako lanak egitea egokitu ahal zaie langileei: igeltserotza lanak egitea, hiri-altzariak jartzea, ehorzketa-lanak egitea, eszenatokiak muntatzea eta parkeak garbitzea, besteak beste. Hala ere, hautagaiek eskola ziurtagiria baino ez dute aurkeztu beharko, aurretiazko lan esperientzia izateak puntuak emango dituen arren.


Munduko 15 basamortu handienen irudi ikusgarriak\nMunduko hainbat lekutan tamaina dela eta harrigarriak diren basamortu harrigarriak aurkitzen ditugu. Zerrenda honetan, tamaina txikienetik handienera ordenatuta erakusten dugu, non dauden handienak eta zein den bere luzapena. Horrez gain, irudi paregabeak erakusten dizkizugu. Zein da munduko basamorturik handiena?\n15. Karakum basamortua\nTurkieraz, Karakum esan nahi du harea beltza. Basamortu hau Erdialdeko Asian dago, zehazki Turkmenistanen. Ohikoa da ganadua ikustea gameluak, baita suslik, katagorri moduko bat. 284.900 km² ditu.\nKarakum basamortuko fauna\n14. Sonorako basamortua\nSonorako basamortua ere deitzen da gila basamortua eta Estatu Batuen eta Mexikoren artean dago. Bertan bizi dira seriak, a talde indigena hizkuntza horrek ez du beste inorekin erlaziorik. 311.000 km²-ko azalera du.\nSonora basamortuko kolonoak\n13. Sandy basamortu handia\nBeste basamortuan agertzen zen Australia Sandy Basamortu Handia da, 360.000 km² dituena. Bertan, prezipitazioak ugariagoak dira mota bereko beste gune batzuetan baino, urtean 300 mm gainditu baitaitezke zenbait eremutan.\nAustraliako Sandy Desert Handiaren aireko ikuspegia\n12. Victoria basamortu handia\nAustraliako hegoaldean Victoria Basamortu Handia dago, 424.000 km²-ko azalera duena. Herri batzuk bertan bizi dira aborigenen. Horiei buruz gehiago jakin nahi baduzu, informazio gehiago aurki dezakezu artikulu honetan: Australiako aborigenak: herrialdeko tribu indigenak.\nVictoria basamortu handia: Australiako handiena\n11. Chihuahuan basamortua\nChihuahuan basamortua, 450.000 km²-koa, Ipar Amerikako handiena da. Udan tenperaturak 35 eta 40 ºC artean daude, baina neguan askoz baxuagoak dira.\nTexasko Estatu Batuetako Chihuahuan basamortua\n10. Siriako basamortua\nArabiako penintsularen iparraldean, zehazki Sirian, Jordanian eta Iraken, Siriako basamortua aurkituko dugu. Bertan Palmira dago, deklaratutako antzinako hiria Gizateriaren ondarea UNESCOk baina azken urteotan zati batzuk suntsitu ditu. 500.000 km² inguru ditu.\nSiriako basamortuan aztarna arkeologikoak\n9. Igurtzi al-Jali basamortua\nRub al-Jali basamortua Arabiako basamortuaren barruan dago. Ia biztanlerik gabeko eremua da, zenbait indigenek izan ezik, tenperatura 55 ºC-ra iritsi daitekeelako. Bertan 300 metroko altuerako dunak daude. 650.000 km²-ko azalera du.\nRub al-Khali basamortu inospitala\n8. Patagoniako basamortua\nPatagoniako basamortua Hego Amerikan dago, zehazki Argentinan eta Txileko zenbait eremutan. 670.000 km²-ko azalera du. Bertan kontserbatutako batzuk aurki ditzakezu margolanak.\nPatagoniako basamortua: munduko handienetakoa\nAfrikako hego-mendebaldean, 930.000 km²-ko hedadura duen Kalahari basamortua dago, Botswanan, Namibian eta Hegoafrikan. The izenarekin ere ezagutzen da basamortu gorria bere hondarraren kolorea dela eta.\nKalahariko basamortua: lurralde paregabea\n6. Libiako basamortua\nLibiako basamortua Sahararen barruan dago, zehazki iparraldean, urtean Egipto, Libia eta Sudan. Barruan zazpi oas aurkitzen ditugu, baita antzinako sumendi kraterrak ere. 1.100.000 km²-ko azalera du.\nLibiako basamortuko jarduera bolkanikoa, Libian\n5. Gobiko basamortua\nTxinako iparraldearen eta Mongoliaren hegoaldearen artean Gobi basamortua aurkituko dugu, 1.295.000 km²-koa. Barrualdean hainbat hiri aurkitzen ditugu Senda ibilbidea, merkataritza sare garrantzitsua. Bestalde, Mongolia Transeko trenbidearekin zeharkatu ahal izango duzu eremu hori.\nGobiko basamortua eta Zetaren Bidea\n4. Basamortu arabiarra\nBasamortu hau Arabiako penintsulan dago eta 2.330.000 km² ditu. Hainbat herrialdetan dago hedatuta, eta horien artean Saudi Arabia, Arabiar Emirerri Batuak, Jordania eta Irak aurkitzen ditugu.\nBasamortu arabiarraren neurria\nSahara basamortua da epela munduko handiena. Afrikako iparraldean dago eta 9.065.000 km² baino gehiago hartzen ditu hamaika herrialde desberdinetan banatuta. Berari buruzko datu interesgarriak jakin nahi badituzu, artikulu hau gomendatzen dizugu: Saharako basamortuaren inguruko 15 bitxikeria harrigarri.\nSahara: munduko basamortu bero handiena\nSinetsi edo ez, Artikoa basamortutzat hartzen da, prezipitazioak urtean 200 mm baino gehiago ez baitira. Bigarrena da eta Lurraren iparraldean aurkitzen da.\nArtikoa: basamortua arriskuan dago\nIa 14 milioi km² ditu eta bertan animalia espezie desberdinak aurkitzen ditugu, hala nola hartz polarra. Gaur egun, inguru honetako arazorik handiena tenperatura igoerak eragindako urtzea da.\nAntartida munduko basamorturik handiena da, azalera baitu 14.000.000 km ² Eta, Artikoan bezala, prezipitazioak ez dira 200 mm baino gehiago urtean.\nAntartika: munduko basamorturik handiena\nBideo honetan basamortu ikusgarri hau ikus daiteke, baita planetako fenomeno harrigarrienetako bat ere: Northern Lights.\nEremu hau planetako hegoaldeko kontinentea da. Bertan, prezipitazio txikiak bizitza ia ezin dela esan nahi du. -90 ºC-ra iritsi dira.\nNola izan daitezke Antartika eta Artikoa basamortu? Ez badute harea alerik!\npaisaiak oso politak dira eta zaindu egin behar dituzu 09 / 02 / 2011\nMédanos de Coro falta zitzaien.\nAnonymous 07 / 06 / 2009


Non? Non gertatu dela diozu? | Branka\n« Azkuna premia a Villar, Mario Fernández, Iberdrola y a una magistrada del Tribunal Constitucional\nBildu afirma que el equipo de Gobierno trabaja a espaldas de los vecinos y las vecinas de Bilbo »\n2.0 web-a etorkizuneko sarean lekua hartuko duten aukera izugarrien aurrerapen bat da. Web 3.0-ren potentzialtasunak mugagabeak dira aurrekoaren aldean, edukiak sortu eta hedatzean oinarritzen zen lehengoaren aldean, alegia. Kazetaritza digitala edukiak sortzera mugatzen da gero sare sozialetan banatzeko. Aitzitik, web 3.0-k aukera ematen du geokokapena erabil dadin, eta geokokapena kazetaritza-informaziorako eta aktibistaren antolaketaren egiturazko elementu gisa erabiliz gero, kazetaritza-lana erakusteko beste modu batzuk ezartzea ahalbidetzen du.\nEuskal gizartean ere smartphone delakoen erabilerak, besteak beste, paradigma aldaketa ekarri du informazioa eskuratzeko. Informazioa ez da soilik gure bulego edo etxeetara mugatzen, gurekin batera mugitzen doa. Eta gure kokapena aldatzen doan heinean jaso nahi dugun informazioa ez da berdina. Geokokapena ikuspegi teknologikoaren joera berri interesgarrienetakoa dugu. Azken urte honetan, geokokapenean oinarritutako publizitatea %60 hazi da.\nWeb 3.0-ren geokokapenaren berezitasuna honako hau da: espezializazioa lehenesten du ″generalista″ den horren aldean, edukiak beren testuinguruan jartzen ditu eta erabiltzaileentzat interfazeen katalogazio eta moldagarritasuna dakartza berekin. Edukiak biralizatuak izatetik, web 3.0 osatzeko integratu eta berrerabiliak izatera pasatzen dira.\nOlatu berriak interakzio eredu berriak dakartza, lehentasunezkoa da edukietara era berritzailean sartzea. Geokokapenaren funtsa mapak dira eta, horri dagokionez, jada garatu egin da gainerako tresnak garatzea ahalbidetzen duen erreminta. Google Maps iraultza da, dagoeneko baditugu mapak, aplikazioak, Tagzania eta, orain, horietan edukiak kokatu behar ditugu.\nHorretarako, badaude software geografikoarekiko osagarriak diren doako baliabideak, hala nola geocoding-a. Geocoding-a edukiak mapa baten gainean kodetzea da eta programa izarretako bat da. Mass media digitaleko profesionalok ezagutu beharko genuke, ezagutza-gosea dugunok informazio zorrotzagoa eta zehatzagoa izan dezagun.\nNire ustez teknoaktibatzeko garaia heldu da; sasoia da existitzen den software askea erabiltzeko, programa egokiak deskargatzeko eta sektore hori ezaugarritzen duen profesionaltasuna erakusteko. Ni ez naiz izango twitterkazetarien intrusismoa dela-eta kazetaritza digitalari etorkizun beltza aurreikusten dioten komunikatzaile “apokaliptiko” horietakoa.\nHona hemen adibide bat eta honen guztionen berri izan ondoren, nahiago dut jaramonik ez egin teknokazetariek programa eta erreminta hauek ez erabiltzeko bolo-bolo darabiltzaten argudioei.\nLRA Crisis Tracker webgunea Invisible Children-ek eta Resolve-k garatutakoa da. Web horrek Ugandako mapa batean Afrikako talde militar batek, Lord’s Resistance Armyk, burututako hilketa eta bahiketak erakusten ditu. Horren bidez, gatazka ikusgarri bihurtu eta amaiarazi nahi du, talde armatu horrek burutzen dituen indarkeriazko gertakari guztiak Ugandako mapan eta denbora errealean geokokatua.\nIritzia-n argitaratua | Laburpen hitzak 3.0 web-a, euskal jkazetaritza digitala, geokokapena, Itziar Amunategi, teknologia berriak | Utzi erantzun bat


Dokumentazio zentroa. Artikulu nabarmenak\nBehatokiak berak egindako hautaketa da, irakurtzeko interesgarriak diren artikuluen berri ematen duena. Lotura izanez gero, zuzenean joko duzu haietara; horrela ez bada, Behatokiko Dokumentazio Zentroan egin dezakezu eskaera, zu zeu bertora etorrita, telefonoz edo posta elektronikoz.\nMaiatzeko artikulu nabarmenak: Alemaniako Lanbide Heziketako Sistema Duala nazioartekotzea; gaitasun handiko pertsonak; Instagram tresna pedagogiko gisa erabiltzea Bigarren Hezkuntzan\nApirileko artikulu nabarmenak: substantzia psikotropikoen kontsumoaren balorazio positiboa; genero-sistema eta transfobia inposatzea; arriskuan dauden nerabeen gizarte-trebetasunak hobetzea Europako gazte-trukeen bidez\nMartxoko artikulu nabarmenak: sare sozialen erabilera arduratsua; gazte etorkinen ongizate emozionala; genero-indarkeriaren inguruan irakasleentzako prestakuntza\nOtsaileko artikulu nabarmenak: nerabezaroari begiratzea eleberri grafikoen bidez; hezkuntza-lana lonjetan; gazte espainiarren emantzipazio erresidentziala\nUrtarrileko artikulu nabarmenak: gorputz-hezkuntza, ezinbestekoa hezkuntza-premia bereziak dituzten ikasleentzat; indarkeria mikromatxistak prebenitzeko antzerki-performancea; antiselfie detonatzaile gisa irakasleen prestakuntzan\nArtikulu interesgarrien bilduma historikoa\nDokumentazio zentrora itzuli\nAzken aldaketako data: 2022/05/24


EH Bai-en biltzar nagusia –\nHitzordu inportantea ezkerreko abertzaletasunarentzat martxoaren 3an: EH Bai-en biltzar nagusia. Hara biltzar hortan jorratu behar liratekeen hiru lerro nagusi: Iparraldearen egituratze politikoa urrunago eramatea, gure lurraldeak jasaten duen presio demografikoaren kudeantza eta gazteak politikarat erakartzearen premia.\n2020ari begira prestaketa lanak aski fite abiatu beharko ditugu. Behar horren arabera finkatzen da EH Bairen biltzar nagusiaren garrantzia. 2020- 2026eko denboraldi politikoari nolako perspektibak markatu nahi dizkiogu? Eta perspektiba horiei bide emateko gisan, ondoko bi urteak nola jorratuko ditugu?\nHasteko (edo bukatzeko), erronka guzi horiei erantzuteko, ezkerreko abertzaletasunak EH Bai indartu eta berritu bat behar duenez, martxoaren 3an denek EH Bai-en biltzar nagusian parte har dezagun.\nXabi Larralde – Enbata.info\nabertzaletasuna, EH Bai, EH Bai-en biltzar nagusia, estrategia, Ipar Euskal Herria, Iparraldea


Miren Elgarresta alkategai jeltzaleak beharrezkotzat jo du emakume eta gizonen arteko berdintasunaren aldeko urratsak ematen jarraitzea — Berbia\nMiren Elgarresta alkategai jeltzaleak beharrezkotzat jo du emakume eta gizonen arteko berdintasunaren aldeko urratsak ematen jarraitzea\nAdierazpen hauek, Emakumeen Nazioateko egunaren harira egin ditu\nIgandean, martxoak 8an, emakumearen nazioarteko eguna ospatuko dela eta EAJ-ren alkatetzarako hautagaiak jeltzaleek emakume eta gizonezkoen arteko berdintasunaren alde lan egiteko duten konpromisoa berretsi nahi izan du.\nElgarrestaren hitzetan, egun oraindik ezberdintasunek irauten dute eta genero diskriminazio kasuak ere ematen dira gure gizartean eta Oñati ez dago errealitate horretatik kanpo. Oraindik urrats asko eman behar direla eta arlo honetan lan asko egiteko dagoela esan du. Hori dela eta, alkategai jeltzaleak uste du beharrezkoa dela urrats irmo eta egonkorrak ematea emakume eta gizonezkoen arteko berdintasuna errealitate izan dadin.\nBerdintasun hori lortzeko bidean eta enpleguari dagokionean, EAJ-k, berdintasuna bermatzeko neurriak hartzen dituzten enpresak babestuko dituela adierazi du. Halaber, lana eta familia bateragarri egiteko lan-orduen antolamendurako neurriak ere bultzatuko dituztela erantsi du.\nEra berean, emakumeak beren eskubide indibidual eta kolektiboen erabilpena ahalduntzearen alde lan egiten duten erakunde eta emakumeak babestuko dituztela esan du Miren Elgarrestak. Eta emakumeen aurkako indarkeria deuseztatzeko helburuz, EAJ-k gizarteari orokorrean, eta gazteei bereziki, zuzendutako sentsibilizazio eta prebentziorako ekintzak sustatuko dituela gehitu du.\nAdierazpen hauek, igandean emakumearen nazioarteko eguna ospatuko dela eta egin ditu Miren Elgarrestak, alkategai jeltzaleak.


Babes publikoko etxebizitzen kontratuei oniritzia ematea.\nSalerosketa-kontratuaren oniritzia (lehen eskualdatzeak) (PDF, 136 KB)\nDagokion Erregistro Zibilak / Bake Epaitegiak emandako hitzez hitzeko jaiotza-ziurtagiria, edo, hala badagokio, bizi- eta egoera-agiria.\nBabes ofizialeko etxebizitza eskuratzeko eskatu beharreko urteko diru-sarrera haztatuen mugak aldatzeko den 2011ko irailaren 14ko Aginduan salerosketa-erregimenerako ezarritako gehieneko eta gutxieneko urteko diru-sarrera haztatuak izatea.\nErregimen orokorrekoak 9.000 € 39.000 €\nTasatu autonomikoak 12.000 € 50.000 €\nSalerosketa-kontratuaren oniritzia (bigarren eskualdatzeak eta ondorengoak) (PDF, 80 KB)\nSalerosketa-erregimenerako ezarritako gehieneko eta gutxieneko urteko diru-sarrera haztatuak izatea. 2011ko irailaren 14ko Aginduak ezarri ditu horiek, babes ofizialeko etxebizitza eskuratzeko eskatu beharreko urteko diru-sarrera haztatuen mugak aldatu baititu.\nPertsona Fisikoen Errentaren gaineko Zergaren aitorpena egiteko epea amaitu ondorengo zergaldia, honako data hauen aurrekoa:\nErregimen orokorreko etxebizitzak alokatzeko kontratuei oniritzia ematea (PDF, 75KB)\n3.000 eta 39.000 euro arteko urteko diru-sarrera haztatuak egiaztatzea.\nErregimen orokorrekoa 9.000 € 39.000 €\nTasatu autonomikoa 12.000 € 50.000 €\nAzken aldaketako data: 2017/04/27